title: Suomen Voimisteluliitto

text: Liitto on Suomen Olympiakomitean jäsen.


title: Suomen Voimisteluliitto

text: Suomen Voimisteluliiton jäsenseuroissa voi kilpailla mm. akrobatiavoimistelussa, joukkuevoimistelussa, kilpa-aerobicissa, miesten telinevoimistelussa, naisten telinevoimistelussa, TeamGymissä, rytmisessä voimistelussa, tanssillisessa voimistelussa sekä trampoliinivoimistelussa.


title: Brahin

text: Brahin () eli Bragin () on pieni 3 954 asukkaan kaupunkimainen taajama ja 14 211 asukkaan Brahinskin maaseutuvaltaisen piirin keskus Homelin alueen eteläosissa Valko-Venäjän ja Ukrainan rajalla. Hallintopiiriin kuuluu Brahinin taajaman ohella myös Dneprin varrella sijaitseva Kamarynin kaupunkimainen taajama (2 051 as.).


title: Brahin

text: Brahin on Valko-Venäjän eteläisin hallintopiiri. Se rajoittuu idässä Lojeun piiriin ja Dnepriin, jonka vastarannalla on Ukrainan Tšernihivin alue. Lounaassa hallintopiirin rajan takana on Ukrainan Kiovan alue ja pian rajan takaa löytyvät aikanaan saasteiden takia hylätyt Pripjatin ja Tšernobylin kaupungit. Brahinin hallintopiirin itäpuolella sijaitsee H'oinikin piiri.


title: Brahin

text: Valko-Venäjän Homelin alueen Brahinin hallintopiiri sijaitsee lähimmillään alle 15 kilometrin päässä Tšernobylin ydinvoimalasta. Erityisesti piirin lounaisosat saastuivat huomattavasti vuoden 1986 Tšernobylin ydinvoimalakatastrofin seurauksena. Piirin lounaisosa kuuluu yhä radioaktiivisuudeltaan voimakkaimmin säteileviin Valko-Venäjän alueisiin. Vuonna 2011 eli vielä 25 vuotta onnettomuuden jälkeenkin kymmenet alueen kylät ovat asutuskiellossa ja kuuluvat radioaktiivisuutensa takia perustettuun Polesian säteily-ekologiseen rauhoitusalueeseen. Tämä rauhoitusalue alkaa heti Brahinin taajaman lounaispuolelta.


title: Brahin

text: Liikenneyhteyksistä tärkein on kantatie P35, joka saapuu Mazyrin suunnalta lännestä H’oinikin kautta Brahiniin. Tämä maantie jatkaa Dneprin rannalla sijaitsevaan Kamaryniin (Komarin) ja edelleen Ukrainan rajalle (). Kamarynin läheltä kulkee myös länsi-itäsuuntainen rautatien osuus, joka on pikemmin osa Ukrainan pohjoista rataverkkoa kuin osa Valko-Venäjän rautateitä.


title: Hemafereesi

text: Hemafereesiksi kutsutaan afereesia eli verenluovutusta, jossa luovuttajalta erotellaan koneellisesti haluttu veren osa kokoverestä. Muut veren osat palautetaan luovuttajalle. Erotusprosessi suoritetaan hematokriitti sentrifugilla.


title: Hemafereesi

text: Yleisimpiä hemafereesin tyyppejä ovat plasmafereesi (vain veriplasma), trombafereesi (vain verihiutaleita ja samalla plasmaa), erytro(syt)afereesi (vain punasoluja) sekä leukofereesi (vain valkosoluja).


title: Hemafereesi

text: Hemafereesi kestää suhteellisen pitkään, tyypillisesti noin 45–60 minuuttia, tavallisen kokoveren luovutuksen kestäessä noin 5–10 minuuttia. Veriplasmaa luovutetaan kerralla noin 550 ml (kokoverta 450 ml). Hemafereesiluovutuksessa menetetty nestemäärä korvautuu noin vuorokaudessa, edellyttäen että luovuttaja nauttii juotavaa hieman tavanomaista enemmän. Trombafereesissä menetetyt verihiutaleet korvautuvat noin viikossa. Plasmafereesissä menetetyt proteiinit uusiutuvat myös nopeasti. Kahden hemafereesiluovutuksen välin tulee edellä mainituista syystä olla vähintään 14 vuorokautta, kun se kokoveren luovutuksissa on miehillä kaksi ja naisilla kolme kuukautta.


title: Hemafereesi

text: Ennen toimenpidettä luovuttajalle annetaan kalsium-tabletteja, jotka nopeuttavat palautumista. Kokoveren luovutuksiin usein kuuluvaa rautalisää ei yleensä tarvita, koska punasolut palautetaan eikä hemoglobiinipitoisuus siksi yleensä laske. Luovutuskelpoisuuden kriteerit ovat samat kuin kokoveren luovutuksessa. Hemafereesiluovutus on kriteerit täyttävälle henkilölle yhtä turvallista kuin kokoveren luovutus.


title: Hemafereesi

text: AB-veriryhmän luovuttajia kannustetaan plasmanluovutukseen, sillä näiden ryhmien plasma sopii potilaille veriryhmästä riippumatta.


title: Hemafereesi

text: Suomessa hemafereesiluovutukset edustavat noin kahta prosenttia kaikista verenluovutuksista. Näistä plasmafereeseja on noin 80–90 %, loppujen ollessa trombafereesejä. Edellä mainitusta syystä hemafereesia kutsutaan joskus epätarkasti plasmanluovutukseksi. Kaikki Suomen hemafereesiluovutukset on keskitetty Suomen Punaisen Ristin (SPR) Veripalvelun Kivihaan ja Sanomatalon toimipisteisiin Helsingissä.


title: Leena Havukainen

text: Leena Kristiina Havukainen-af Hällström (s. 15. toukokuuta 1956 Lahti) on suomalainen teatteriohjaaja. Hän valmistui Teatterikorkeakoulusta ohjaajaksi 1980. Havukainen toimi vuosina 1981–1986 Ylioppilasteatterin taiteellisena vastaavana ja vuosina 1993–1997 Teatteri Pienen Suomen taiteellisena johtajana. Havukainen on työskennellyt vierailevana ohjaajana useimmissa Suomen ammattiteattereissa, Teatterikorkeakoulussa sekä vuosina 1992–1993 Norrbottensteaternissa ja Teater Västmanlandissa Ruotsissa. Hän on suomentanut useita näytelmiä.


title: Leena Havukainen

text: Leena Havukainen on ollut naimisissa teatteriohjaaja Arto af Hällströmin kanssa vuodesta 1996. Havukaisen sisar on näyttelijä Riitta Havukainen.


title: Sugata Mitra

text: Sugata Mitra on intialaissyntyinen tutkija, joka toimii professorina Newcastlen yliopistossa Britanniassa. Hän on tullut tunnetuksi "tietokone seinässä" (Hole in the wall) -tutkimuksistaan. Ensimmäisissä kenttätutkimuksissaan Mitra asennutti näyttöruutuja ja tietokoneen osoittimia (eli hiiriä) intialaisslummien liepeillä oleviin muureihin ja talojen seiniin ja seurasi, mitä tapahtuu kun lapset löytävät laitteet. Havainnot osoittivat, että internetiä apuna käyttäen lapset ja nuoret oppivat tietoja ja taitoja ilman opettajaa. Heidän opettajansa kertoivat, että lapset suoriutuivat koulutehtävistään entistä paremmin. Mitran tutkimukset ovat inspiroineet muun muassa intialaiskirjailija Vikas Swarupia, jonka romaanin pohjalta tehtiin elokuva Slummien miljonääri.


title: Sugata Mitra

text: Mitra on kysytty puhuja ja hänelle on myönnetty lukuisia palkintoja kasvatustieteellisen ja oppimiseen suuntautuvan tutkimuksen alueella, esimerkiksi Klingenstein palkinto, joka on aiemmin myönnetty muun muassa lahjakkuuden ja luovuuden tutkija, professori Howard Gardnerille.


title: Sugata Mitra

text: Mitran tutkimusten lähtökohtana on ollut kysymys, miten köyhien alueiden lapset voivat oppia tilanteessa, jossa ei ole kouluja eikä päteviä opettajia, tai jossa koulut ovat heikkotasoisia ja opettajat hakeutuvat töihin vauraammille seuduille.


title: Sugata Mitra

text: Mitra halusi tietää, pystyvätkö syrjäisen intialaiskylän tamilinkieliset 10–14-vuotiaat lapset oppimaan "vieraalla kielellä" (englanniksi) molekyylibiologiaa "ilman opettajaa" apunaan vain toisensa ja internet sekä 14-vuotias maallikko, jonka tehtävänä oli toimia eräänlaisena kannustajana (tai mentorina, oppimisen ohjaajana). Mitra pyysi häntä olemaan kiinnostunut lasten toiminnasta, kyselemään heiltä ja pyytämään selityksiä, mitä he juuri nyt tekevät tai mitä ovat oppineet. Vertailuryhmän lapset kävivät koulua suurkaupungin englanninkielisessä eliittikoulussa pätevien opettajien johdolla.


title: Sugata Mitra

text: Kaksivaiheinen, tapaustutkimuksenomainen koe kesti viisi kuukautta ja sen tulokset osoittivat, että koeryhmän lasten testimenestys ei poikennut vertailuryhmän lapsien vastaavasta menestyksessä. Mitra kutsuu tutkimustulostensa pohjalta kehittelemäänsä pedagogista ajattelua "vähäisen puuttumisen kasvatukseksi" (minimally invasive education ) – tai "oppimisen itse-organisoituneiksi systeemeiksi" – ja väittää sen perustuvan seuraaville tekijöille: "Jos oppiminen on emergentti ilmiö", kirjoittaa Mitra, "opettajan pitää tarjota oppilaille paljon sytykkeitä isojen kysymysten muodossa. Kysymysten pitää olla sellaisia, joihin edes opettajalla, tai ehkei kellään ole vastausta." Mitran mukaan riittää, kun opetussuunnitelma sisältää seuraavat kolme taitoa: 1) luetun ymmärtäminen, 2) informaation etsintä ja analyysi ja 3) rationaalisen uskomusjärjestelmän kehittäminen, joka suojaa lapsia indoktrinaatiolta. "Lapset, joilla on nämä taidot, eivät tarvitse koulua sellaisena, kuin sen nykyisin ymmärrämme. Opettajan rooli kasvaa ja muuttuu: hänen on kysyttävä kysymyksiä, joihin ei itse tiedä vastauksia. Sen jälkeen hän voi astua sivuun ja katsoa, kuinka oppiminen tapahtuu.


title: Sugata Mitra

text: Mitran havainnot liittyvät niihin kasvatuksen ja oppimisen tutkimuksen teorioihin ja perinteisiin, joissa korostetaan oppijoiden aktiivisuutta, yhteistoiminnallista oppimista ja ongelmista lähtevää ja niihin perustuvaa oppimista. Näiden oppimiskäsitysten perusteista ovat kirjoittaneet esimerkiksi Ivan Illich, Paulo Freire ja Kenneth J. Gergen.


title: Paget Brewster

text: Paget Brewster (s. 10. maaliskuuta 1969 Concord, Massachusetts) on yhdysvaltalainen näyttelijä ja laulaja. On tullut tunnetuksi televisiosarja "Criminal Minds – FBI-tutkijat" erikoisagentti Emily Prentissinä.


title: Paget Brewster

text: Brewster varttui Massachusettsissa ja opiskeli Uudessa-Englannissa sisäoppilaitoksessa, jossa hänen vanhempansa olivat opettajina. Myöhemmin hän opiskeli vuoden New Yorkissa Parsonsin muotoilukoulussa.


title: Paget Brewster

text: Brewster näytteli useissa televisiosarjoissa (muun muassa "Frendit", "The Trouble with Normal", "Andy Richter Controls the Universe", "Huff – terapian tarpeessa" ja "Harvey Birdman, Attorney at Law") ennen rooliaan "Criminal Minds – FBI-tutkijat" -sarjassa vuosina 2006–2011. Tuotantoyhtiö CBS:n mukaan Brewster jättää sarjan tai ainakin hänen rooliaan pienennetään huomattavasti kuudennen tuotantokauden jälkeen. Myöhemmin, toukokuun lopulla ilmoitettiin, että Brewster palaa "Criminal Mindsin" seitsemännelle tuotantokaudelle kollegansa AJ Cookin rinnalla.


title: Tōhokun maanjäristys ja tsunami

text: Tōhokun maanjäristys () tapahtui perjantaina 11. maaliskuuta 2011 klo 14.46 paikallista aikaa Japanissa Tōhokun alueella Sendain kaupungin lähellä. Maanjäristyksen voimakkuus oli 9,0 momenttimagnitudia. Järistyksen keskipiste oli 32 kilometrin syvyydessä 373 kilometriä koilliseen Tokiosta ja 129 kilometriä Japanin Honshūn pääsaaren itäpuolella. Järistysalueella tapahtui satoja jälkijäristyksiä. Toisella alueella, Niigatan prefektuurissa, tapahtui perjantai-iltana Suomen aikaa 6,6 magnitudin järistys, joka aiheutti ainakin maanvyöryjä. Shizuokan prefektuurissa tapahtui 15. maaliskuuta 6,4 magnitudin järistys, jossa kuuden ilmoitettiin loukkaantuneen.


title: Tōhokun maanjäristys ja tsunami

text: Kuolleita löydettiin , yli 450 000 ihmistä evakuoitiin ja lisäksi 80 000 ihmistä evakuoitiin kodeistaan ydinvoimaloiden ongelmien takia Koillis-Japanissa. Samalla alueella noin 4,4 miljoonaa taloutta menetti sähkönsaannin ja noin 1,5 miljoonaa taloutta menetti vedensaannin. Professori Yuji Yagi arvioi, että Japanissa tapahtuu yhtä voimakas maanjäristys vain kerran tuhannessa vuodessa. Järistys tuhosi tiet 1 353 kohteessa, romahdutti 48 siltaa, yhden padon ja 18 469 taloa kokonaan tai osittain, aiheutti 141 talossa tuhoisan tulipalon, aiheutti yli 80 000 taloon osittaisia vahinkoja ja synnytti ainakin 120 maanvyörymää. Lanka- ja matkapuhelinverkko eivät väliaikaisesti toimineet tuhoalueella.


title: Tōhokun maanjäristys ja tsunami

text: Japanin poliisi vahvisti, että ihmistä kuoli, ihmistä loukkaantui ja ihmistä katosi. Lukemat ovat peräisin Japanin 17 eri prefektuurista.


title: Tōhokun maanjäristys ja tsunami

text: Viranomaiset ja Kyodo News kertoivat, että Minamisanrikun kaupungista oli kadonnut 9 500 ihmistä eli puolet kaupungin väestöstä. NHK ilmoitti, että Iwaten prefektuurissa kuolleiden määrä saattaisi nousta 10 000:een.


title: Tōhokun maanjäristys ja tsunami

text: Pelastakaa Lapset ilmoitti, että jopa 100 000 lasta joutui pois kodistaan. Jotkut lapset joutuivat eroamaan perheistään, koska maanjäristys yllätti kesken koulupäivän. Arvioiden mukaan ainakin 82 lasta jäi orvoksi maanjäristysten ja tsunamin vuoksi. Japanin hallitus aikoi palkata 400 asiantuntijaa hankkimaan orvoksi jääneille lastenkoteja tai hoitovanhempia. Orpojen tunnistus oli kuitenkin viranomaisten mukaan hankalaa tuhon laajuuden vuoksi.


title: Tōhokun maanjäristys ja tsunami

text: 14. maaliskuuta Kyodo News ilmoitti, että kahdelta Miyagin prefektuurin rannalta löytyi noin 2 000 ruumista.


title: Tōhokun maanjäristys ja tsunami

text: Lisäksi ilmoitettiin, että kaksi matkustajajunaa ja niiden mukana tuntematon määrä matkustajia katosi rannikkoalueella tsunamin aikana. Yksi junista löydettiin raiteilta suistuneena aamulla, ja poliisihelikopteri pelasti kaikki matkustajat. "Der Spiegel" -lehti ilmoitti myöhemmin, että tsunamin aikana kadonneet viisi junaa löytyivät ja että niiden matkustajat olivat kunnossa. Tätä tietoa ei kuitenkaan voitu varmistaa paikallisesti.


title: Tōhokun maanjäristys ja tsunami

text: 11. maaliskuuta Google Person Finder -palvelu (käytettiin mm. Haitin maanjäristyksen aikana) aloitti tietojen keräämisen eloonjääneistä.


title: Tōhokun maanjäristys ja tsunami

text: Järistys aiheutti tsunamin, jossa aallon korkeudeksi kuvattiin ensimmäisten lähteiden mukaan jopa 10 metriä. Japanilaisten tsunamimittausasemilla havaittiin ainakin 7,3 metriä korkea tsunami (mittausasema Soma). Tsunamivaroitus annettiin kaikkiin Tyynen valtameren rannikkovaltioihin. Kesti noin 10-15 minuuttia ennen kuin tsunami ehti ensimmäisille rannoille 200 kilometrin päässä Japanin rannikolta sijainneelta järistyksen episentrumilta. Tsunami iski Miyagin ja Fukushiman prefektuureihin. Lisäksi Chibassa syttyi tuleen öljynjalostamo.


title: Tōhokun maanjäristys ja tsunami

text: Järistys oli voimakkain Japanissa 140 vuoteen. Merelle huuhtoutui muun muassa sataa matkustajaa kuljettanut matkustaja-alus, joka löytyi myöhemmin kunnossa.


title: Tōhokun maanjäristys ja tsunami

text: Tsunami eteni alueen jokia pitkin yli 40 km ylävirtaan. Kitakami-joessa Miyagin prefektuurissa joen pinta nousi 11 senttimetriä 49 kilometriä sisämaassa yli kolme tuntia järistyksen jälkeen. Tone-joessa vesi nousi 30 senttimetriä yli 44 kilometrin päässä jokisuulta.


title: Tōhokun maanjäristys ja tsunami

text: Fukushimassa 240 kilometriä Tokion pohjoispuolella sijaitsevien ydinvoimaloiden jäähdytysjärjestelmien pettämisen vuoksi ydinvoimaloiden läheisyydessä oleva alue evakuoitiin 20 kilometrin säteellä. Reaktorirakennusten seinät hajosivat niissä tapahtuneiden räjähdysten takia.. Japanin viranomaiset julistivat atomivoimahätätilan, ja ydinvoimaloiden lähelle julistettiin sen lisäksi säteilyvaaratilanne. Useissa Fukushiman reaktoreissa oli ongelmia jäähdytysjärjestelmien kanssa.


title: Tōhokun maanjäristys ja tsunami

text: Jälkijäristyksiä alueella oli yli tuhat, joista viisi oli suuruudeltaan yli 6,0 M. Alueen suurin jälkijäristys tapahtui 7. huhtikuuta 2011; sen keskus oli 40 kilometrin syvyydessä meren alla Miyagin prefektuurin kohdalla. Suuruudeltaan järistys oli 7,1 M, ja Tokiossa rakennukset huojuivat järistyksen vuoksi minuutin verran. Pelastustyöntekijät evakuoitiin järistyksen vuoksi Fukushiman Daiichi-ydinvoimalan alueelta. Järistyksessä kolme kuoli ja 100 loukkaantui.


title: Tōhokun maanjäristys ja tsunami

text: Kaikki Japanin satamat suljettiin maanjäristyksen jälkeen, tosin Tokiossa ja eteläisessä Japanissa satamia avattiin uudestaan. Hachinohen, Sendain, Ishinomakin ja Onahaman satamat koillisessa tuhoutuivat. Myös Chiban satama ja Japanin yhdeksänneksi suurin satama Kashimassa vahingoittuivat, tosin vähemmän. Lisäksi satamat Hitachinakassa, Hitachissa, Somassa, Shiogamassa, Kesennumassa, Ofunatossa, Kamashissa ja Miyakolla vahingoittuivat, ja ne olivat pois käytöstä useiden viikkojen ajan. Tokion satama selviytyi pienillä vahingoilla; eräästä satamarakennuksesta nousi savua ja satama-alueella esiintyi tulvimista.


title: Tōhokun maanjäristys ja tsunami

text: Fujinuma Dam -pato Sukagawassa rikkoutui aiheuttaen tulvia ja hävittäen taloja. Kahdeksan ihmistä katosi ja kolme ruumista löydettiin aamulla. Tietojen mukaan paikalliset olivat yrittäneet korjata padon vuotoja ennen sen lopullista tuhoutumista. 12. maaliskuuta 252 patoa tutkittiin ja saatiin selville, että patojen vallit rikkoutuivat helposti. Kaikki vahingoittuneet padot olivat toiminnassa normaalisti. Neljä järistysalueella olevaa patoa olivat tavoittamattomissa jonkin aikaa. Kun tiet saatiin puhdistettua, tutkijat pääsivät tutkimaan jäljellä olevat padot.


title: Tōhokun maanjäristys ja tsunami

text: CNN:n uutisten mukaan järistys siirsi Japania noin 2,4 metriä. Seismologi Matti Tarvainen ei kuitenkaan usko, että Japani olisi siirtynyt 2,4 metriä, sillä se ei hänen mukaansa ole mahdollista. Italian geofysiikan ja vulkanologian instituutti taas arvioi, että maapallon akselin kaltevuus lisääntyi noin 10 senttiä. . Myöhemmin BBC uutisoi Japanin siirtyneen 4 metriä perustuen 1 200 GPS-mittauspisteestä saatuihin tuloksiin. BBC ilmoitti myös maan akselin kaltevuuden lisääntyneen 16,5 senttimetrillä ja maan päivän lyhentyneen noin 1,8 mikrosekunnilla.


title: Tōhokun maanjäristys ja tsunami

text: Heti onnettomuuden jälkeen yli 1,5 miljoonaa taloutta menetti vedensaannin. 21. maaliskuuta 2011 talouksia ilman vesijohtovettä oli 1,04 miljoonaa.


title: Tōhokun maanjäristys ja tsunami

text: Tohoku Electricin tietojen mukaan noin 4,4 miljoonaa taloutta Koillis-Japanissa jäi ilman sähköä ja ilman kaasua jäi 3,2 miljoonaa taloutta. Useat voimalaitokset (sekä tavallisia että ydinvoima) joutuivat keskeyttämään toimintansa.


title: Tōhokun maanjäristys ja tsunami

text: Matka- ja lankapuhelinverkoissa oli paljon häiriöitä vahingoittuneilla alueilla. Internet-palvelut säilyivät kohtuullisesti toiminnassa. Maanjäristys kuitenkin vahingoitti merenpohjassa kulkevia kaapeleita. Japanissa vain muutamille verkkosivuille pääsy estyi kokonaan. Jotkut langattomien yhteyksien tarjoajat tarjosivat verkkonsa käyttöön ilmaiseksi.


title: Tōhokun maanjäristys ja tsunami

text: Sveitsiläinen finanssikonserni Credit Suisse arvioi 14. maaliskuuta, että Japania kohdanneen luonnonkatastrofin taloudelliset vahingot nousisivat noin 140 miljardiin euroon. Japanin hallituksen mukaan järistyksen ja sitä seuranneen tsunamin seurauksena yli 46 000 rakennusta vaurioitui. Japanin hallitus arvioi, että vahingoittuneista rakennuksista noin 5 700 joko sortui maanjäristyksessä tai huuhtoutui pois tsunamin mukana. Maanjäristys vaurioitti teitä ja siltoja ainakin 600 paikassa. Teitä vaurioitui ainakin 11 prefektuurin alueella. Ainakin kuuden Tokion pohjoispuolella olevan sataman kerrottiin kärsineen vakavia vahinkoja tai tuhoutuneen tsunamissa.


title: Tōhokun maanjäristys ja tsunami

text:
Japanin osakemarkkinat romahtivat 15. maaliskuuta 10,55 prosenttia, kun sijoittajat vetivät varoja osakkeista ydinonnettomuuden vuoksi. Osakkeiden arvoa mittaava Nikkei-indeksi putosi yhtä voimakkaasti viimeksi vuoden 1987 "mustan maanantain" jälkeen, jolloin Japanin pörssi laski Hongkongin ja Yhdysvaltain pörssien vetämänä. Alimmillaan Nikkei-indeksi kävi 14. maaliskuuta 14 prosentin luisussa. Indeksi päätyi lopulta 8 605 pisteeseen eli alimmilleen kahteen vuoteen. Sijoittajien kerrottiin myyneen osakkeita paniikissa, kun maan pääministeri Naoto Kan oli varoittanut säteilyn lisääntyneen ydinonnettomuuspaikalla. Okasan Securities -sijoitusyhtiön esimies Hideyuki Ishiguro sanoi:
Japanin pääministeri Naoto Kan määräsi sähkönkulutuksen säänneltäväksi, ja sähkön arvioitiin olevan poikki eri alueilta viisi tuntia kerrallaan mm. sairaaloiden sähkön saannin turvaamiseksi. Junat pysäytettiin alueella varotoimena. Toyota sulki Japanissa kaikki autotehtaansa 14. maaliskuuta alkaen ainakin yhdeksi päiväksi ilmoittaen, ettei se voinut taata työntekijöittensä turvallisuutta kyseisenä päivänä. Juomavettä alueella jakoi 100 säiliöautoa.


title: Tōhokun maanjäristys ja tsunami

text: Lähes 50 maata tarjosi apuaan ja kymmenet etsintä- ja pelastusryhmät olivat valmiina lähtemään tuhoalueelle. Japani pyysi apua erityisesti Australialta, Uudelta-Seelannilta, Etelä-Korealta, Isolta-Britannialta ja Yhdysvalloilta. Esimerkiksi Iso-Britannia lähetti yli 70-henkisen pelastusjoukon Japaniin. Siihen kuului kaksi etsijäkoiraa, lääkintäjoukko ja 11 tonnin painosta pelastustarvikkeita. Kiina tarjoutui ensimmäistä kertaa tarjoamaan kriisiapua Japanille lähettäen paikalle 15 pelastustyöntekijää. Saksasta saapui Japaniin pelastusryhmä, ja Yhdysvaltain lentotukialus USS Ronald Reagan (CVN-76) osallistui myös pelastustoimiin.


title: Tōhokun maanjäristys ja tsunami

text: 17. maaliskuuta Suomen ulkoministeriö kehotti suomalaisia poistumaan 80 kilometrin säteellä Fukushiman ydinlaitoksesta. Lisäksi ulkoministeriö suositteli, että suur-Tokion alueella ja sen pohjoispuolella oleskelevat suomalaiset siirtyisivät Nagoyan-Kansain alueelle tai sen eteläpuolelle. 30. maaliskuuta ulkoministeriö tiedotti, että se ei enää kehota suomalaisia poistumaan suur-Tokion alueelta.


title: Tōhokun maanjäristys ja tsunami

text: Lisäksi ainakin Yhdysvaltain, Etelä-Korean, Ranskan ja Ison-Britannian kansalaisia kehotettiin poistumaan Japanista ja välttämään tarpeetonta matkustamista maahan.


title: Tōhokun maanjäristys ja tsunami

text: Japanilaiset televisioyhtiöt NHK ja Japan Satellite Television keskeyttivät tavalliset televisiolähetykset kokonaan, jotta tuoreimman tiedon antaminen tilanteesta olisi mahdollista. Lisäksi muut japanilaiset TV-verkot lähettivät kokoaikaista tietoa onnettomuudesta. YLE Areena aloitti NHK:n tarjoaman kuvan lähettämisen. Lisäksi YLE, MTV3, SuomiTV ja Nelonen lähettivät ylimääräisiä uutislähetyksiä perjantaina 11. maaliskuuta, lauantaina 12. maaliskuuta ja sunnuntaina 13. maaliskuuta.


title: Tōhokun maanjäristys ja tsunami

text: Lisäksi suomalaiset sanomalehdet kirjoittivat aiheesta näkyvästi. Iltapäivälehdet laativat extrapaketteja; esimerkiksi "Ilta-Sanomissa" oli maanantaina 14. maaliskuuta 20 sivun pituinen liite maanjäristyksen aiheuttamiin tuhoihin liittyen.


title: Tōhokun maanjäristys ja tsunami

text: Japanin maanjäristyksen seurauksena muun muassa verkkorikolliset käyttivät tilannetta hyväkseen. Esimerkiksi Googlen hakukoneella löytyneistä linkeistä, jotka koskivat kyseistä suuronnettomuutta, saattoi käyttäjä päätyä haittasovelluksen uhriksi. Haittaohjelman pääsy käyttäjän tietokoneelle tapahtui linkin avaamisen seurauksena.


Mario & Sonic at the Olympic Winter Games on SEGA Sports R&D:n kehittämä 2010 talviolympialaisiin sijoittuva urheilupeli. Peli julkaistiin lokakuussa 2009 Wiille ja Nintendo DS:lle. Pelissä seikkailevat Nintendon Mario ja Segan Sonic, mutta pelissä on myös monia muitakin Segan ja Nintendon kehittämiä hahmoja, kuten Donkey Kong, Wario, Bowser, Dr. Eggman ja Knuckles. Myös Mii-hahmoja voidaan käyttää pelaamiseen.


title: Mario & Sonic at the Olympic Winter Games

text: Pelin seuraaja on "Mario & Sonic at the London 2012 Olympic Games".


text: Mario & Sonic at the Olympic Winter Gamesilla on samat pelaamis- ja ohjausmekaniikat kuin edeltäjällään. Pelissä ohjataan näytöllä olevaa hahmoa autenttisten olympiatapahtumien läpi. Toisin kuin "Mario & Sonic at the Olympic Gamesissa", joissakin tapahtumissa voidaan käyttää myös Wiin tasapainolautaa eli Balance Boardia. Pelin Wii-versiolla pelaajan täytyy läpäistä lukuisia talviolympialaislajeja aloitusseremonioista palkintojenjakoihin.


text: Nintendo DS -versiolla puolestaan pelaaja voi lajien läpäisemisen lisäksi pelata tarinamoodia, jossa hänen täytyy pelastaa Sonicilla ja Mariolla Dr. Eggmanin ja Bowserin kaappaamat eriväriset elävät lumihiutaleet, jotka huolehtivat siitä että heidän omissa maissa on talvinen maisema ja sen lisäksi heidän avulla täytyy palauttaa lukuisiin maihin talvinen maisema takaisin joista Tri. Eggman ja Bowser ovat sulattaneet kaikki lumet ja mahdollisten järvien jäät, pahiskaksikon pääjuonena on yrittää tuhota mahdollisuudet pitää tulossa olevat talviolympialaiset. tarinamoodissa pelaaja voi löytää eri maista lukuisia erikoisesineitä kuten vaahterapuita, joiden vierellä on lehti, jossa kerrotaan aina jostain talviurheilijasta tai talviolympialaisiin liittyvästä aiheesta tietoa.


text: Peli sisältää paljon lukuisia olympialajeja, joihin luokittuu muun muassa lumilautailu, pikaluistelu ja mäkihyppy. Peli sisältää myös edeltäjästä tuttuja "Dream Event" -lajeja, jotka ovat oikeista talviolympialajeista muokattu Mario- ja Sonic-teemaisiksi, tämän pelin Dream Event-lajeihin puolestaan lukeutuu muun muassa Dream Figure Skating, Dream Snowboarding ja Dream Ice Hockey. Sekä pelin Wii-versio että Nintendo DS-versio molemmat sisältävät Party-Moodin, jossa voi pelata lukuisia minipelejä. Tämä peli sisältää myös edeltäjästä tuttuja saavutusmerkkejä, joita saa aina kun on saavuttanut merkin saamiseen tehtävän tavoitteen kuten Morning Emblem, jonka saa kun pelaaja käynnistää konsolin aamuaikaan tai Sonic Emblem, jonka saa puolestaan kun on pelannut Sonicilla kaikkia pelissä olevia lajeja.


text: Pelissä esiintyy Marion ja Sonicin lisäksi myös useita muita hahmoja, joita on yhteensä 20. Hahmot jaotellaan nopeisiin, voimakkaisiin, taidokkaisiin ja tasapainoisiin hahmoihin.


text: Nopeat hahmot


text: Tasapainoiset hahmot


text: Voimakkaat hahmot


text: Taidokkaat hahmot


text: Tammikuussa 2009, vahvistettiin huhu espanjalaiselta Nintendo-lehdeltä, "Nintendo Acciónilta" siitä että sillä hetkellä olisi ollut kehitteillä seuraaja Mario & Sonic at the Olympic Gamesille joka sijoittuisi Vancouverin talviolympialaisiin. IGN ja Eurogamer molemmat saivat vahvistuksen pelin olemassaolosta, josta IGN tiedotti pelin näyttämisen tapahtuvan seuraavan kuukauden aikana. Dennis Kim, lisensoiva ja markkinoiva johtaja, tiedotti helmikuussa sitä että Mario & Sonic-pelin on keskusteltu ja suunniteltu sijoittuvan Vancouverin talviolympialaisiin. Kim tiedotti myös että "Vancouver 2010" ja IOC jakavat tämän pelin rojaltit. Saman kuukauden aikana seuraajapeli, Mario & Sonic at the Olympic Winter Games oltiin virallisesti vahvistettu Segan ja Nintendon yhteisessä lehdistötiedotejulkaisussa 12. helmikuuta 2009. Joten, pelin tulee kehittämään Japanin Sega Shigeru Miyamoton (Nintendon johtajan) valvonnassa. Tämä on kolmas videopeli, jonka Nintendo ja Sega ovat kehittäneet yhteistyössä. IGN:n tietojen mukaan, pelin kehitys alkoi välittömästi sen jälkeen kun edeltäjä oltiin julkaistu marraskuussa 2007.


text: Sega julkaisi pelistä tammikuussa 2010 puhelinversion iOS:lle. Mutta toisin kuin pelin alkuperäinen versio, se sisältää vain Sonic-hahmot jonka myötä se on nimetty "Sonic at the Olympic Winter Gamesiksi".


text: "Mario & Sonic at the Olympic Winter Gamesin" Wii-versio sai pääosin positiivisia vastaanottoja. Pelin DS-versio sai korkeammat arvosanat kuin Wii-versio. GameRankings antoi arvosanaksi Wii-versiolle 70.86% ja DS-versiolle 77.95%. IGN kommentoi pelin Wii-versiosta sitä että ”"Suurin osa lajeista käyttää suuren joukon vipatusta tai liioiteltua kallistelua jossa ohjaimet olisi voitu saada muokattua paremmaksi kokemukseksi"” ja antoi sen myötä Wii-versiolle arvosanaksi 6.5. X-Playn Adam Sessler kommentoi Wii-versiota siitä, että se on liian yksinkertainen ja että lajit eivät ole niin mahtavia, huolimatta yllättymisestä Dream Event -lajeja kohtaan, ja sanoi vielä että ohjaimetkin ovat liian helpot. Ne antoivat pelille arvosanaksi 3/5. GameSpot oli samaa mieltä pelistä X-Playn kanssa, kritisoiden DS-version kiinnostamattomia tehtäviä. Nintendo Power oli erittäin pettynyt siitä kun pelaajat pystyivät yhä käyttämään Wi-Fi-nettiyhteyttä vain maailmanlaajuisten tulosten näkemiseen eikä ollenkaan online-pelaamiseen. GameTrailers antoi Wii-versiolle arvosanaksi 5.2 kritisoiden lyönti- ja väistöliikeohjaimia. GamePro oli samaa mieltä, aloittaen kommentoimalla sitä että ”"Siinä, missä edeltäjällä oli uutta ja viehättävää, seuraaja tuntuu liian vähän päivitetyltä ja väsyttävältä."”


text: GamesMaster yllättyi pelistä, sanoen että se ”perustelee mainostamisen.” Eurogamer yllättyi myös pelistä, kommentoiden että ”"Se on todellista sanoa että Mario & Sonic at the Olympic Winter Games ei ole Mario Kart. Mutta se on hauska, tyylikäs partypeli laajalla valikoimalla ja paremmalla edistyksellä kuin edeltäjä."” Gamervision yllättyi myös pelistä, kommentoiden että ”"Mario & Sonic at the Olympic Winter Games ei tule yllättämään ketään sen pelattavuudella, grafiikoilla, ohjattavuudella tai konseptilla, mutta se on täydellisesti käyttökelpoinen partypeli Wiille."” Nintendo Life yllättyi pelin lajeista, antaen pelille arvosanaksi 9/10. IGN sanoi pelin DS-versiota vaikuttavaksi antaen sille arvosanaksi 7.5.


text: 31. joulukuuta 2009 mennessä peliä oltiin myyty yhteensä suunnilleen 5.67 miljoonaa kappaletta tehden siitä Segan myydyimmän pelin koko vuoden ajalta.


title: Kajol

text: Kajol Devgan (o.s. Mukherjee; s. 5. elokuuta 1974), tunnetaan pelkästään nimellä Kajol, on intialainen elokuvanäyttelijä. Häntä pidetään yhtenä Intian menestyneimmistä ja lahjakkaimmista näyttelijättäristä. Kajol on edesmenneen tätinsä Nutanin lisäksi ainoa, joka on voittanut viisi Filmfare Awards -palkintoa parhaasta naispääosasta. Hän on näytellyt monissa Bollywoodin menestyselokuvissa, länsimaissa hänet tunnettaneen parhaiten elokuvista "K3G – Ilon päiviä, surun päiviä" (2001) ja "Nimeni on Khan" (2010).


title: Kajol

text: Vuonna 2011 Intian valtio myönsi Kajolille Padma Shri -palkinnon panoksestaan intialaiselle elokuvalle.


title: Kajol

text: Kajol Mukherjee syntyi bengali- ja marathitaustaiseen perheeseen Mumbaissa. Hänen vanhempansa ovat näyttelijä Tanuja ja ohjaaja ja tuottaja Shomu Mukherjee, joka menehtyi vuonna 2008. Hänen sisarensa Tanisha on myös näyttelijä, kuten myös heidän serkkunsa Rani Mukerji, Mohnish Behl ja Sharbani Mukherjee. Kajol on näyttelijä Shobhna Samarthin tyttärentytär ja näyttelijä Nutanin sisarentytär.


title: Kajol

text: Kajol teki elokuvadebyyttinsä vuonna 1992 elokuvassa "Bekhudi", joka ei menestynyt. Hän nousi kuuluisuuteen roolillaan Abbas-Mustanin ohjaamassa trillerissä "Baazigar" vuonna 1993. Hänen vastanäyttelijänsä oli Shahrukh Khan, jonka kanssa Kajol näytteli myöhemmin useaan otteeseen; kaikki heidän yhteiset elokuvansa ovat menestyneet.


title: Kajol

text: Hänen ensimmäinen vuonna 1994 julkaistu elokuvansa, "Udhaar Ki Zindagi" ei ollut kaupallinen menestys, mutta hän voitti Bengal Film Journalists’ Association Awards -palkinnon parhaasta naispääosasta. Samana vuonna julkaistu "Yeh Dillagi" oli hänen ensimmäinen elokuvansa yhteistyössä Yash Raj Films -tuotantoyhtiön kanssa. Hänen roolinsa Sapnana toi hänelle ensimmäisen Filmfare Awards -ehdokkuuden.


title: Kajol

text: Kajol esiintyi kahdessa vuoden 1995 menestyneimmässä intialaisessa elokuvassa. Ensimmäinen oli Rakesh Roshanin ohjaama "Karan Arjun", josta tuli vuoden toiseksi eniten tuottanut elokuva. Hänen kolme seuraavaa elokuvaansa eivät menestyneet kaupallisesti, mutta Aditya Chopran esikoisohjaus "Dilwale Dulhania Le Jayenge" oli paitsi vuoden menestynein elokuva, myös yksi Bollywoodin kaikkien aikojen suurimmista menestyselokuvista. Elokuva voitti yhteensä kymmenen Filmfare Awards -palkintoa ja Kajol voitti ensimmäisen Filmfare Awards -palkintonsa parhaasta naispääosasta. Kajolin ainoa elokuva vuonna 1996 oli "Bambai Ka Babu", missä hänen vastanäyttelijänään oli Saif Ali Khan. Elokuva ei menestynyt.


title: Kajol

text: Vuonna 1997 Kajol näytteli "" -elokuvassa Bobby Deolin ja Manisha Koiralan kanssa. Se oli yksi vuoden tuottoisimmista elokuvista ja Kajolista tuli ensimmäinen nainen, joka voitti Filmfare Awards -palkinnon parhaasta negatiivisesta roolista. Hänen seuraava elokuvansa "Hameshaa" floppasi. Hän esiintyi myös ensimmäisessä tamilinkielisessä elokuvassaan, "Minsara Kanavussa". Hänen viimeinen sinä vuonna julkaistu elokuvansa oli romanttinen komedia "Ishq", jossa hän näytteli tulevan aviomiehensä Ajay Devganin kanssa.


title: Kajol

text: Kajol näytteli kolmessa menestyselokuvassa vuonna 1998. Ensimmäinen oli "Pyaar Kiya To Darna Kya", jossa hänen vastanäyttelijänsä oli Salman Khan. Hänen seuraava elokuvansa "Dushman", Sanjay Duttin kanssa, pärjäsi kohtalaisesti. Seuraavaksi hän näytteli Ajay Devganin kanssa elokuvassa "Pyaar To Hona Hi Tha", joka oli vuoden kolmanneksi menestynein elokuva. Hänen suurin hittinsä sinä vuonna oli Karan Joharin esikoisohjaus "Kuch Kuch Hota Hai", jossa hän näytteli taas Shahrukh Khanin kanssa. Hän voitti toisen parhaan naispääosan Filmfare Awards -palkintonsa.


title: Kajol

text: Kajolin ensimmäinen elokuva vuonna 1999 oli "Dil Kya Kare". Hänen seuraava elokuvansa oli "Hum Aapke Dil Mein Rehte Hain". Vuosi 2000 oli huono Kajolille, hänen ainoa elokuvansa "Raju Chacha" jäi vähälle huomiolle.


title: Kajol

text: Kajolilta ilmestyi vain kaksi elokuvaa vuonna 2001. Ensimmäinen oli "Kuch Khatti Kuch Meethi", joka ei menestynyt. Kajol ja Shahrukh Khan tekivät taas yhteistyötä Karan Joharin elokuvassa "K3G – Ilon päiviä, surun päiviä", joka oli toiseksi menestyinein elokuva sinä vuonna Intiassa. Se oli myös vuoteen 2006 asti menestynein intialainen elokuva ulkomailla. Kajol voitti kolmannen Filmfare Awards -palkintonsa parhaasta naispääosasta.


title: Kajol

text: "K3G":n jälkeen Kajol piti viiden vuoden tauon näyttelemisestä. Hän teki menestyksekkään paluun vuonna 2006 Kunal Kohlin ohjaamassa elokuvassa "Fanaa", joka oli yksi vuoden eniten tuottaneista elokuvista. Roolillaan sokeana kashmirilaisena tyttönä hän voitti neljännen Filmfare Awards -palkintonsa parhaasta naispääosasta.


title: Kajol

text: Kajolin ainoa elokuva vuonna 2008 oli hänen aviomiehensä Ajay Devganin esikoisohjaus "U Me Aur Hum", mistä Kajol ansaitsi kymmenennen Filmfare Awards -ehdokkuutensa.


title: Kajol

text: Hän näytteli jälleen Shahrukh Khanin kanssa Karan Joharin ohjaamassa elokuvassa "Nimeni on Khan", joka ilmestyi helmikuussa 2010. Elokuva sai pääasiassa positiivisia arvosteluja ja rikkoi myyntiennätyksiä. Kajol voitti viidennen Filmfare Awards -palkintonsa parhaasta naispääosasta. Seuraavaksi hän näytteli Kareena Kapoorin ja Arjun Rampalin kanssa elokuvassa "We Are Family", joka on intialainen versio yhdysvaltalaisesta elokuvasta "Aina vierelläsi".


title: Kajol

text: Vuonna 1998 Kajol osallistui kiertueeseen nimeltä "Awesome Foursome" Shahrukh Khanin, Juhi Chawlan ja Akshay Kumarin kanssa. Esiinnyttyään Britanniassa, Kanadassa ja Yhdysvalloissa Kajol kieltäytyi osallistumasta enää maailmankiertueisiin, koska ei kestänyt sen aiheuttamaa stressiä.


title: Kajol

text: Kajol meni naimisiin näyttelijä Ajay Devganin kanssa 24. helmikuuta 1999. Heillä on kaksi lasta, vuonna 2003 syntynyt tytär Nysa ja vuonna 2010 syntynyt poika Yug.


title: Fritillaria

text: Fritillaria on kahden eri suvun tieteellinen nimi:


title: Dodekaoros

text: Dodekaoros on kahdentoista eläinkuvion sarja, jolla ilmaistaan ajanjaksoja kuten kaksoistunteja, kuukausia ja vuosia. Sellaista on käytetty kreikkalais-egyptiläisenä aikana ja nykyisinkin Itä-Aasiassa, erityisesti Kiinassa. Sarjassa esiintyvät eläimet ovat tavallisesti rotta (tai hiiri), härkä, tiikeri, jänis, lohikäärme (tai krokotiili), käärme, hevonen, vuohi (tai lammas), apina, kukko (tai kana), koira ja sika.


title: Dodekaoros

text: Paitsi ajanlaskussa, tätä eläinkuvioiden sarjaa on käytetty myös maagisiin ja astrologisiin tarkoituksiin. Tällaisissa yhteyksissä puhutaan toisinaan myös virheellisesti kiinalaisesta horoskoopista.


title: Dodekaoros

text: Kiinalaisessa kalenterissa eläinten mukaan nimetyt vuodet vaihtuvat kiinalaisena uutenavuotena, joka on uudenkuun aikaan yleensä helmikuussa. Eri vuodet, kuukaudet ja vuorokauden kaksoistunnit on nimetty eri eläinten mukaan seuraavasti.


title: Indian Wells

text: Indian Wells on kaupunki Riversiden piirikunnassa, Kaliforniassa, Yhdysvalloissa. Kaupungissa oli 5 177 asukasta vuonna 2008. Asukasluku on ollut koko ajan kasvusuunnassa. Kaupungin pinta-ala on 34,7 neliökilometriä, josta vettä 0,4 neliökilometriä.


title: Indian Wells

text: Kaupungissa järjestetään vuosittain BNP Paribas Open -niminen tennisturnaus, joka kuuluu toiseksi korkeimpaan, Masters 1000 -luokkaan.


title: Arseenihapoke

text: Arseenihapoke (HAsO) on epäorgaaninen yhdiste ja toinen arseenin happihapoista. Se on suhteellisen pysymätön ja tunnetaan ainoastaan vesiliuoksina. Arseenihapokkeen suolat ovat arseniittejä.


title: Arseenihapoke

text: Arseenihapoketta ei ole kyetty eristämään puhtaana vesiliuoksessa ja esimerkiksi liuoksia haihdutettaessa saadaan sen anhydridiä arseenitrioksidia. Yhdisteen rakenteessa on kolme hydroksyyliryhmää sitoutuneena arseeniatomiin muodostaen pyramidin, eikä rakenne siten ole täysin samankaltainen homologinsa fosforihapokkeen kanssa. Arseenihapoke on kolmenarvoinen heikko happo ja sen ensimmäinen pK-arvo 9,23 on boorihapon luokkaa. Arseenihapoke on amfoteerinen ja voi toimia vesiliuoksissa myös emäksen tavoin. Hapan luonne on kuitenkin vallitseva.


title: Arseenihapoke

text: Arseenihappo voi toimia sekä hapettimena että pelkistimenä, pelkistyen arseeniksi tai hapettuen arseenihapoksi. Vety kykenee pelkistämään sen arsiiniksi asti. Verrattuna homologiseen fosforihapokkeeseen arseenihapoke on hapettimena voimakkaampi ja pelkistimenä heikompi.


title: The Wacken Carnage

text: The Wacken Carnage on ruotsalaisen death metal -superyhtye Bloodbathin ensimmäinen livealbumi ja live-DVD, joka on julkaistu vuonna 2008.


title: The Wacken Carnage

text: Kaikki kappaleet kirjoittanut Bloodbath.


title: Manisha Koirala

text: Manisha Koirala (s. 16. elokuuta 1970 Kathmandu, Nepal) on nepalilais-intialainen näyttelijä. Hän on näytellyt pääasiassa hindinkielisissä elokuvissa, mutta on esiintynyt myös tamilin-, telugun-, malajalamin-, bengalin- ja nepalinkielisissä elokuvissa. Hän on myös pätevä Bharata Natyam- ja Manipuri-tanssija. Koirala nimitettiin UNFPA:n hyvän tahdon lähettilääksi syyskuussa 1999.


title: Manisha Koirala

text: Manisha Koirala syntyi Kathmandussa poliitikkoperheeseen. Hänen isoisänsä Bishweshwar Prasad Koirala ja kaksi isosetäänsä ovat olleet Nepalin pääministereitä. Hänen veljensä Siddharth Koirala on myös näyttelijä.


title: Manisha Koirala

text: Koirala meni naimisiin yritysjohtaja Samrat Dahalin kanssa 19. kesäkuuta 2010. Pari oli häämatkalla Suomessa.


title: Ahvenanmaan sopimus

text: Ahvenanmaan sopimuksessa viitataan kahteen Ahvenanmaan demilitarisointia ja neutralointia koskevaan sopimukseen.


title: Ahvenanmaan sopimus

text: Ahvenanmaan konventio vuodelta 1856 allekirjoitettiin ensimmäinen sopimus 30. maaliskuuta 1856 Pariisissa, sen jälkeen Venäjä oli kärsinyt tappion Krimisodassa Britanniaa ja Ranskaa vastaan. Venäjä ei hyväksynyt Ahvenanmaan militarisointia, mikä vahvistettiin Pariisin sopimuksella (1856).


title: Ahvenanmaan sopimus

text: Venäjä militarisoi saaret vuonna 1916 ensimmäisen maailmansodan aikana, mikä sai Ruotsissa kriitisiä reaktioita.


title: Ahvenanmaan sopimus

text: Ahvenanmaansaarten linnoittamattomuutta ja puolueettomuutta koskeva sopimus allekirjoitettiin 19.10.1921 Genevessä Kansainliiton välityksellä Ruotsin, Suomen, Saksan, Yhdistyneen kuningaskunnan, Ranskan, Italian, Tanskan, Puolan, Viron ja Latvian toimesta Ahvenanmaan kysymyksen aikana.


title: Royal Canin

text: Royal Canin on vuonna 1967 perustettu kansainvälinen kissan- ja koiranruokien kehittäjä ja valmistaja. Yhtiön tuotteita markkinoidaan yli 90 maassa, ja konsernilla on yli 4 000 työntekijää.


title: Murmansk (yhtye)

text: Murmansk on helsinkiläinen vaihtoehtorockyhtye, joka perustettiin Kalliossa kesällä 2002. Yhtye on keikkaillut aktiivisesti vuodesta 2004 ja tehnyt debyyttialbuminsa julkaisun jälkeen noin kolmanneksen keikoistaan ulkomailla. Murmanskin keikkakalenterista löytyvät kotimaan esiintymisten ohella muun muassa Popkomm Festival, Øya Festival, Reeperbahn Festival, By:larm, Spot Festival, Midnatsrocken ja P Stereo. Tähän mennessä yhtye on varhaisempien demojen lisäksi julkaissut yhden omakustanne-EP:n ja kolme täyspitkää albumia, "Chinese Locks" (Around Your Neck 2008), "Eleven Eyes To Shade" (Ranch/Spinefarm 2009) ja "Rüütli" (Around Your Neck/Playground 2012).


title: Murmansk (yhtye)

text: Yhtye on julkaissut yhden musiikkivideon (Moth), jonka on ohjannut Jussi Kärnä.


title: Murmansk (yhtye)

text: Murmanskin musiikkia on kuvailtu määreillä indie rock, alternative rock, krautrock, shoegaze, noise rock, stoner rock, psykedeelinen rock, post-punk, hardcore punk, goottirock, math rock ja progressiivinen rock.


title: Unblessing the Purity

text: Unblessing the Purity on ruotsalaisen death metal -superyhtye Bloodbathin toinen EP-levy, joka on julkaistu vuonna 2008.


title: Resurrection Through Carnage

text: Resurrection Through Carnage on ruotsalaisen death metal -superyhtye Bloodbathin ensimmäinen studioalbumi, joka on julkaistu vuonna 2002. Albumi on yhtyeen viimeinen, jolla Dan Swanö soittaa rumpuja hänen vaihtuessaan kitaraan seuraavalle levylle.


title: Resurrection Through Carnage

text: Kaikki kappaleet säveltänyt, sanoittanut ja sovittanut Bloodbath.


title: Breeding Death

text: Breeding Death on ruotsalaisen death metal -superyhtye Bloodbathin EP-levy, joka julkaistiin vuonna 2000.Vuoden 2006 uudelleenjulkaisu


title: Lənkəran

text: Lənkəran (myös "Lenkoran", ) on kaupunki Azerbaidžanissa. Se sijaitsee Lenkoranin alangolla Kaspianmereen laskevan Lənkəranjoen suussa 268 kilometriä Bakusta lounaaseen. Kaupunki on Lənkəranin piirin keskus. Sen kautta kulkee Bakun ja Astaran välinen rautatie ja M3-valtatie. Kaspianmeren rannalla on satama ja kaupungissa on myös kansainvälinen lentokenttä. Asukkaita on 50 700 henkeä (vuonna 2010).


title: Lənkəran

text: 1700-luvulla Lənkəran oli Tališin kaanikunnan pääkaupunki. Iranilaiset hävittivät sen 1800-luvun alussa ja rakensivat linnoituksen, jonka venäläiset valtasivat vuonna 1813. Vuodesta 1846 lähtien Lənkəran oli Bakun lääniin kuuluneen kihlakunnan keskus. 1800-luvun lopussa siellä asui tališeja, venäläisiä ja armenialaisia.


title: Lənkəran

text: Nykyään Lənkəran on ilmastoltaan subtrooppisen maatalousalueen keskus, jossa toimii elintarvike-, huonekalu- ja tekstiiliteollisuutta. Kaupungissa on yliopisto ja teatteri. Nähtävyyksiin kuuluu entisen kaanin palatsin paikalle rakennettu historiallinen museo. Lähistöllä sijaitsee Hirkanin kansallispuisto.


title: Shanice

text: Shanice Lorraine Wilson-Knox (s. 14. toukokuuta 1973), paremmin tunnettu nimellä Shanice, on yhdysvaltalainen laulaja-lauluntekijä.


title: Julián Leal

text: Ómar Julián Leal Covelli (s. 11. toukokuuta 1990 Bucaramanga, Kolumbia) on kolumbialainen moottoriurheilija, joka on kilpaillut kaudesta 2011 lähtien GP2-sarjassa.


title: Julián Leal

text: Leal aloitti ajouransa vuonna 2006 kilpaillen Amerikan Formula Renault 2.0 PanamGP -sarjassa. Hän sijoittui kahdesti kolmen parhaan joukkoon. Hän ajoi vielä samassa sarjassa kaksi kisaa seuraavalla kaudella.


title: Julián Leal

text: Vuonna 2007 Leal siirtyi kilpailemaan Eurooppaan ja ajoi Euroseries 3000 -sarjassa Durango-tallissa. Hän sijoittui sarjan yhdeksänneksi. Kaudella 2008 Leal jatkoi sarjassa ajaen neljä palkintosijaa ja yhden paalupaikan. Hän sijoittui kokonaispisteissä kuudenneksi keräten 38 pistettä.


title: Julián Leal

text: Leal kisaili myös Italian F3000-sarjassa kaudet 2007–2008. Kaudella 2008 hän voitti sarjan mestaruuden.


title: Julián Leal

text: Vuoden 2008 loppupuolella Leal pääsi testaamaan Formula Renault 3.5 -sarjan autoa ja sai vuodeksi 2009 paikan Prema Powerteam -tallin kuljettajaksi. Vaikka hän ottikin yhden kolmossijan, niin muuten hänen kautensa ei tuottanut tuloksia ja jäi sarjan 20:nneksi. Leal jatkoi sarjassa kaudella 2010 siirtyen International Draco Racing -talliin. Hän keräsi 11 pistettä ja sijoittui viime vuoden tapaan sijalle 20.


title: Julián Leal

text: Kaudella 2011 Leal kilpaili GP2-sarjassa Rapax-tallin kuljettajana. Leal edusti GP2:ssa Italian lisenssiä, vaikka hän onkin syntyperältään kolumbialainen. Hän ei saavuttanut pisteitä. Leal jatkoi GP2:ssa kaudella 2012 siirtyen Trident-talliin. Hän saavutti kauden aikana yhdeksän pistettä. Vuonna 2013 Leal jatkoi GP2-uraansa Racing Engineering -tallissa. Hän ajoi kauden aikana kerran toiseksi Belgian sprinttikilpailussa ja kerran kolmanneksi Italian sprinttikilpailussa. Hän sijoittui loppupisteissä 12:ksi. Vuonna 2014 Leal vaihtoi Carlin -talliin. Hän saavutti kaksi palkintosijaa kauden aikana sijoittuen sarjan kymmenenneksi. Vuonna 2015 Leal jatkoi samassa tallissa.


title: Şirvan

text: Şirvan (; vuoteen 2008 saakka "Əli-Bayramlı", ven. Али́-Байрамлы́, "Ali-Bairamly") on kaupunki Azerbaidžanissa Širvanin alangolla. Se sijaitsee Kurajoen varrella 113 kilometriä Bakusta lounaaseen. Şirvan muodostaa Hacıqabulin, Salyanin ja Sabirabadin piireihin rajoittuvan erillisen kaupunkialueen. Sen kautta kulkee Bakusta etelään ja lounaaseen johtava rautatie. Asukkaita on 78 100 henkeä (vuonna 2010).


title: Şirvan

text: Paikkakunta on saanut alkunsa Zubovkan rautatieaseman taajamasta. Vuonna 1930 siitä tuli hallintopiirin keskus, joka vuonna 1938 sai nimen Əli-Bayramlı azerbaidžanilaisen bolševikkivallankumouksellisen Əli Bayramovin mukaan. Vuonna 1954 siitä tuli kaupunki.


title: Şirvan

text: Şirvanissa toimii muun muassa elintarvike-, jalostus- ja konepajateollisuutta sekä suuri sähkövoimala. Lähistöllä tuotetaan öljyä. Kaupungissa on historiallinen museo. Paikallislehtenä ilmestyy "İşıq" (”Valo”).


title: Midnight in the Labyrinth

text: Midnight in the Labyrinth on huhtikuussa 2012 julkaistu Cradle of Filthin kokoelma. Albumi ei sisällä lainkaan uusia kappaleita, vaan sillä kuullaan sinfonisia versioita yhtyeen neljältä ensimmäiseltä albumilta; The Principle of Evil Made Flesh, V Empire, Dusk and Her Embrace sekä Cruelty and the Beast. Albumin nimi tulee yhtyeen kappaleesta "Mistress From The Sucking Pit".


title: Midnight in the Labyrinth

text: Albumin ensimmäinen levy sisältää musiikin lisäksi Dani Filthin kerrontaa ja Sarah Jezebel Devan laulua. Levyllä kaksi olevat kappaleet ovat samoja äänityksiä, mutta niissä ei ole laulua eikä kerrontaa.


title: Naftalan

text: Naftalan () on kaupunki Azerbaidžanissa. Se sijaitsee Kaukasusvuoriston reuna-alueella 330 kilometriä Bakusta länteen. Hallinnollisesti Naftalan muodostaa Goranboyn piirin ympäröimän erillisen kaupunkialueen. Asukkaita on 7 800 henkeä (vuonna 2010).


title: Naftalan

text: Naftalanin parantava maaöljy on tunnettu jo antiikin ajoista lähtien. 1890-luvulla siitä alettiin valmistaa lääkintätarkoituksiin käytettyä naftalaania. 1930-luvulla perustettiin öljyhoitoja antava kylpylä. Vuonna 1967 Naftalanista tuli kaupunki, jonka kylpylätoimintaa laajennettiin voimakkaasti 1970- ja 1980-luvuilla. Vuoristo-Karabahin sodan aikana parantoloihin majoitettiin pakolaisia, ja nykyään vain yksi niistä toimii kesäaikaan. Kaupungissa on historiallinen museo ja erikoinen kainalosauvamuseo.


title: Nightmares Made Flesh

text: Nightmares Made Flesh on ruotsalaisen death metal -superyhtye Bloodbathin toinen studioalbumi, joka on julkaistu vuonna 2004. Albumi on yhtyeen ainoa, jolla Peter Tägtgren laulaa.Yhdysvaltain painosVierailijat


title: Radiolähetin

text: Radiolähetin on laite, olla lähetetään sähkömagneettisia radioaaltoja radiovastaanottimelle. Radiolähettimien yhteydessä on usein samaan laitteistoon rakennettu kaksisuuntaista radioyhteyttä vasten usein radiovastaanotinkin.


title: Radiolähetin

text: Laajimmille levinnyt radiovastaanotintyyppi on yleisradiovastaanotin.


title: Yevlax

text: Yevlax () on kaupunki Azerbaidžanissa. Se sijaitsee Kurajoen varrella 287 kilometriä Bakusta länteen. Kaupunki on Yevlaxin piirin keskus. Se kautta kulkee Bakun ja Tbilisin välinen rautatie, josta haarautuvat sivuradat Ağdamiin ja Balakəniin. Yevlax on myös tärkeä maantieliikenteen risteyspaikka. Asukkaita on 58 100 henkeä (vuonna 2010).


title: Yevlax

text: Paikkakunta on saanut alkunsa 1880-luvulla rakennetusta rautatieasemasta. Vuonna 1935 siitä tuli hallintopiirin keskus ja vuonna 1938 kaupunki. Nykyään Yevlaxissa on elintarvike-, jalostus- ja rakennustarviketeollisuutta.


title: Nokia 3720 classic

text: Nokia 3720 classic on Nokian kesäkuussa 2009 julkaisema matkapuhelinmalli. Siinä on 2 megapikselin kamera. Puhelimessa on tuki 8 Gt:n muistikorttia varten.


title: Universal Soldier: Regeneration

text: Universal Soldier: Regeneration on vuonna 2009 ensi-iltansa saanut yhdysvaltalainen tieteistoimintaelokuva. Elokuvan on ohjannut John Hyams ja käskikirjoittanut Victor Ostrovsky. Pääosissa näyttelivät Andrei Arlovski, Dolph Lundgren ja Jean-Claude Van Damme.


title: Universal Soldier: Regeneration

text: Elokuva sai ensi-iltansa lokakuussa 2009 Fantastic Fest -elokuvajuhlilla Austinissa, Texasissa. Vuoden 2010 aikana elokuva julkaistiin Aasiassa elokuvateattereissa, kun taas Euroopassa, Pohjois- ja Etelä-Amerikassa se julkaistiin suoraan DVD:lle.


title: Universal Soldier: Regeneration

text: Terroristit ovat varastaneet huippusalaista teknologiaa ja luoneet uuden sukupolven täydellisen sotilaan, UniSolin, joka on ohjelmoitu tappokoneeksi. Uuden sotilaan johdolla terroristit valtaavat Tšernobylin ydinreaktorin ja uhkaavat vapauttaa tappavan radioaktiivisen savupilven räjäyttämällä reaktorin, mikäli Musayev ei suostu heidän vaatimuksiin. Hallitus lähettää ryhmän täydellisiä sotilaita, jotka on herätetty syväjäädyksestä, estämään pommin ja pelastamaan panttivankina olevat Musayevin lapset. Terroristien UniSol kuitenkin tappaa koko iskuryhmän, mikä saa pääministerin suostumaan heidän vaatimuksiinsa. Samaan aikaan terroristien oma tiedemies tohtori Colin herättää vanhan täydellisen sotilaan Andrew Scottin, joka kuitenkin tappaa terroristien komentajan Topovin ja tohtori Colinin. Lisäksi hän aktivoi uudelleen pommin, joka saa hallituksen turvautumaan ensimmäiseen täydelliseen sotilaaseen, Luc Deverauxiin, joka on ollut useita vuosia Sveitsissä hoidossa. Deveraux päätetään uudelleenaktivoida, ja hänet lähetetään suorittamaan hyökkäystä raskaasti aseistettuun vihollistukikohtaan. Päästyään alueelle Deveraux huomaa joutuvansa taistelemaan UniSolin lisäksi vanhaa arkkivihollistaan Andrew Scottia vastaan.


title: Universal Soldier: Regeneration

text: Elokuva kuvattiin Bulgariassa muun muassa vanhassa terästehtaassa.


title: Yhdysvaltain geologian tutkimuskeskus

text: Yhdysvaltain geologian tutkimuskeskus (, "USGS") on Yhdysvaltain sisäministeriön alainen tutkimuskeskus. Tutkimuskeskus perustettiin vuonna 1879. James F. Reilly on toiminut tutkimuskeskuksen johtajana alkuvuodesta 2018.


title: Sonnenhof

text: Sonnenhof on Andrea Wandelin kirjoittama lasten ja nuorten hevoskirjasarja. Kirjojen juonet perustuvat usein kommelluksille.Lisäksi samalta kirjailijalta on ilmestynyt vuonna 2016 suomeksi kirja Meidän jengi (Die wilden Haflingers).


title: Yrjö Reinilä

text: Yrjö Reinilä (14. elokuuta 1916 Raahe – 13. joulukuuta 2010 Raahe) oli kaupunkineuvos ja Raahen kaupunginjohtaja vuosina 1961–1979. Sitä ennen Reinilä oli toiminut Raahen oikeuspormestarina ja nimismiehenä sekä hoitanut omaa lakiasiantoimistoa.


Naisten parisprintti hiihdon maailmanmestaruuskilpailuissa 2011 järjestettiin 2. maaliskuuta. Kilpailu hiihdettiin perinteisellä tavalla ja siihen osallistui 16 joukkuetta.


title: Naisten parisprintti hiihdon maailmanmestaruuskilpailuissa 2011

text: Q = joukkue pääsi jatkoon suoraan  q = joukkue pääsi jatkoon aikavertailun kautta


title: Franz Anton Mesmer

text: Franz Anton Mesmer (23. toukokuuta 1734 – 5. maaliskuuta 1815 Meersburg) oli saksalainen lääkäri ja tähtitieteen harrastaja.


title: Franz Anton Mesmer

text: Mesmer opiskeli Dillingenin jesuiittayliopistossa sekä Ingolstadtin yliopistossa, jossa hänet ilmeisesti promovoitiin filosofian tohtoriksi. Alun perin kirkonmiehen uralle aikonut Mesmer aloitti kuitenkin vuonna 1759 lääketieteen opiskelun Wienin yliopistossa. Siellä hän saavutti lääketieteen tohtorin arvon vuonna 1766 julkaistuaan väitöskirjan "De planetarum influxu in corpus humanum" (Kiertotähtien vaikutuksesta ihmisruumiiseen).


title: Franz Anton Mesmer

text: Mesmer tunnetaan etenkin kehittämästään animaalisen magnetismin teoriasta eli mesmerismistä. Hän selosti teoriaansa useissa kirjoituksissa, joita hän lähetti vuonna 1775 moniin eurooppalaisiin yliopistoihin. Hän esitteli myös parannustaitojaan useilla matkoillaan Etelä-Saksassa. Muut tutkijat torjuivat Mesmerin teorian kuitenkin jo hänen elinaikanaan. Vuonna 1814 Mesmer julkaisi pääteoksensa "Mesmerismus oder das System der Wechselwirkung". Mesmer kuoli 1815 Meersburgissa.


title: Franz Anton Mesmer

text: Kiinnostus animaaliseen magnetismiin kuitenkin säilyi, ja 1800-luvun puolivälissä James Braid kehitti sen pohjalta hypnoosin.


title: Energia Japanissa

text: Tämä artikkeli käsittelee energiantuotantoa ja kulutusta Japanissa.


title: Energia Japanissa

text: Japani oli toiseksi suurin raakaöljyn tuojamaa (199 Mt) Yhdysvaltojen (564 Mt) jälkeen vuonna 2008. Japani oli 4. öljytuotteiden jalostuksessa (189 Mt) Yhdysvaltojen, Kiinan ja Venäjän jälkeen vuonna 2008. Japani oli määrällisesti johtava maakaasun tuojamaa (93 bcm) ja kivihiilen tuojamaa (165 Mt) vuonna 2009.


title: Energia Japanissa

text: Japanin sähköntuotanto oli vuonna 2008 1 075 TWh (5,3 % maailman tuotannosta: 3. sija). Sähkön tuotannosta vuonna 2008 oli 288 TWh hiiltä, 283 TWh maakaasua, 258 TWh eli 24 % ydinvoimaa, 139 TWh öljyä ja 83 TWh vesivoimaa. Japanilla oli kolmanneksi eniten ydinvoimakapasiteettia (258 TWh - 24 % sähköstä) ja ydinsähkön tuotantoa vuonna 2008.


title: Energia Venäjällä

text: Tämä artikkeli käsittelee energiantuotantoa ja kulutusta Venäjän alueella. Venäjän energiapolitiikka kuvaa energian ja sähköntuotannon politiikkaa, mukaan lukien energiantuotannon toimijat ja eri näkemykset.


title: Energia Venäjällä

text: Venäjä oli raakaöljyn ja öljytuotteiden toiseksi suurin viejämaa Saudi-Arabian jälkeen vuonna 2009. Venäjä oli maakaasun toiseksi suurin tuottaja Yhdysvaltojen jälkeen vuonna 2009. Venäjän sähköntuotanto perustui vain perinteisiin tuotantolähteisiin. Hiilidioksidipäästöt asukasta kohti Venäjällä olivat 105 % Suomeen verrattuna vuonna 2008.


title: Energia Venäjällä

text: Venäjä oli vuonna 2009 määrällisesti maailman suurin raakaöljyn tuottaja vastaten 12,9 % maailman tuotannosta. Vuoden 2008 485 Mt raakaöljyn tuotannosta 241 Mt eli 49 % meni vientiin. Öljytuotteita tuotettiin vuonna 2008 231 Mt joista vientiin 98 Mt (42 %). Venäjä on raakaöljyn ja öljytuotteiden toiseksi suurin viejämaa Saudi-Arabian jälkeen. Saudi-Arabian vienti oli 19 % Venäjää enemmän vuonna 2008. raakaöljy s.11, öljytuotteet s. 21 nettoviejät s. 23, hiili ja turve s. 15 , maakaasu s. 13 sähkö s.27, 17, 19, 25, indikaattoriluvut, maakohtaiset indikaattoriluvut alkaen sivu 48


title: Energia Venäjällä

text: Venäjä oli vuonna 2008 määrällisesti maailman suurin maakaasun tuottaja (20,9 % maailman tuotannosta) ja vuonna 2009 toinen (19 %) Yhdysvaltojen jälkeen (19,2 %). Vuoden 2009 589 Mt tuotannosta 160 Mt eli 27 % meni vientiin.


title: Energia Venäjällä

text: Venäjä on panostanut ydinvoimaan yli 50 vuoden ajan. Ensimmäinen sähköä tuottava reaktori valmistui 1954, ja ensimmäiset kaupalliset voimalat 1963–1964. 1980-luvun puolivälissä voimaloita oli jo 25, mutta niissä oli monia ongelmia, pahimpana tunnetaan Neuvostoliiton ajan Tšernobylin ydinvoimalaonnettomuus vuonna 1986. 2000-luvulla uusien voimaloiden suunnittelua vauhditettiin, ja tavoitteena on rakentaa 2-3 GWe vuodessa. Suunnitelmissa on myös siirtyminen vaiheittain suljetun kierron voimaloihin. Rosenergoatom operoi maan ydinvoimaloita. Rosenergoatomilla on kymmenen ydinvoimalaa, joissa on yhteensä 31 reaktoria. Määrää on tarkoitus nostaa 59:ään vuoteen 2030 mennessä. Siperiaan on tulossa 3 GWe voimala alumiinin sulattamista varten.


title: Energia Venäjällä

text: Venäjä tuotti vuonna 2008 kivihiiltä ja ruskohiiltä yhteensä 197 Mt. Kivihiilen vienti oli 93 Mt.


title: Energia Venäjällä

text: Venäjän sähköntuotanto oli vuonna 2008 1 038 TWh (5,1 % maailman tuotannosta: 3. sija). Sähkön tuotannosta vuonna 2008 oli maakaasua 495 TWh (47,7 %), hiilellä ja turvetta 197 TWh (19 %), 167 TWh (16 %) vesivoimaa, 163 TWh eli 15,7 % ydinvoimaa ja 16 TWh (1,5 %) muuta.


title: Energia Venäjällä

text: Väestömäärään suhteutettuna sähkönkulutus Suomessa asukasta kohti oli vuonna 2008 yli 2,5 kertainen venäläisiin verrattuna (Venäjä: 814 TWh, 141,8 milj. ihmistä ja Suomi 87 TWh, 5,31 milj. ihmistä).


title: Energia Venäjällä

text: Venäjä tuotti 1 594 Mt hiilidioksidipäästöt vuonna 2010, mikä tarkoitti noin 11,24 tonnin asukaskohtaista hiilidioksidikuormitusta. Energiantuotanto kasvoi 8 % neljässä vuodessa vuodesta 2004 vuoteen 2008.


title: Energia Venäjällä

text: Uusiutuvan energian potentiaalia olisi paljon, mutta sitä käytetään hyvin vähän.


title: Katri Korolainen

text: Katri Korolainen (ent. Korolainen-Virkajärvi, s. 21. joulukuuta 1984) on suomalainen filosofian maisteri ja kirkolliskokouksen tulevaisuusvaliokunnan puheenjohtaja. Hän työskentelee Nuori kirkko ry:n viestintäpäällikkönä. Aiemmin Korolainen on toiminut Vantaan seurakunnilla kärkihankekoordinaattorina vuosina 2015-2017, Helsingin yliopiston ylioppilaskunnan pääsihteerinä vuosina 2012-2015, vuonna 2011 hän oli Suomen ylioppilaskuntien liiton puheenjohtaja.


title: Katri Korolainen

text: Korolainen valmistui 2012 Helsingin yliopistosta filosofian maisteriksi pääaineenaan Suomen historia. Hänen pro gradu -tutkielmansa käsitteli sosiaalista kontrollia sekä kirkon ja kaupungin avustustyötä Sörnäisten seurakuntien alueella 1900-luvun alussa.


title: Katri Korolainen

text: Korolainen on ollut HYY:n hallituksen puheenjohtajana 2010 ja hallituksen jäsenenä 2009.


title: Katri Korolainen

text: Korolainen valittiin 2012 kirkolliskokouksen jäseneksi Tulkaa kaikki -listalta ja oli kaudella 2012-2016 kirkon parlamentin nuorin edustaja. Hän on myös Kallion seurakuntaneuvoston ja Helsingin yhteisen kirkkovaltuuston jäsen.


title: Katri Korolainen

text: Korolainen oli kunnallisvaaleissa 2012 vihreiden ehdokkaana Helsingissä ja valittiin 539 äänellä varavaltuutetuksi. Kaudella 2013–2016 hän oli opetuslautakunnan jäsen.


title: Katri Korolainen

text: Korolainen on toiminut cover-yhtye "The Sisters and the Big Fat Familyn" laulajana.


title: Royal Rumble (1997)

text: Royal Rumble (1997) oli kymmenes vuosittainen Royal Rumble showpaini pay-per-view tapahtuma, minkä tuotti World Wrestling Federation (WWF). Se järjestettiin 19. tammikuuta, 1997 Alamodome stadiumilla San Antoniossa, Texasissa.


title: Royal Rumble (1997)

text: Feud Shawn Michaelsin ja WWF mestarin, Sycho Sidin välillä ulottuu vuodelle 1995 asti. Shawn Michaels oli palkannut Sidin WWF:ään auttaakseen itseään voittamaan WWF mestaruuden Dieseliltä WrestleMania XI:ssä. Matsissa, Sidin sekaantumisesta huolimatta, Diesel säilytti mestaruuden. Seuraavan illan Monday Night Raw:ssa, Michaels selitti, ettei tarvitsisi Sidiä uusintaottelussa Dieseliä vastaan. Sid vastasi tähän iskemällä hänelle kolme powerbombia. Tämä johti Sidin ja Dieselin väliseen kiistaan, mutta Shawn ja Sid samassa joukkueessa Survivor Seriesissä. Matsissa, Michaels iski Sweet Chin Musicin Sidille, minkä vuoksi hänet eliminoitiin. Feud ei saanut jatkoa, kun Sid lähti WWF:stä. Sid palasi WWF:ään 8. heinäkuuta, 1996, Monday Night Raw'ssa, kun Michaels ilmoitti hänen olevan parterina kuuden miehen tag team matsissa In Your Housessa. Sid auttoi tulevien kuukausien ajan Michaelsia useasti pelastamalla hänet muiden painijoiden hyökkäyksiltä. ssa, Sid voitti Vaderin ja ansaitsi mestaruusottelun Michaelsia vastaan WWF mestaruudesta. Matsin aikana Survivor Seriesissä, Sid iski Michaelsin manageria, Jose Lothariota rintaan kameralla. Michaelsin huomion ollessa Josessa, Sid löi häntä myös kameralla, mitä tuomari ei nähnyt ollessaan pökerryksissä. Sid voitti WWF mestaruuden, kun vielä viimeisteli ottelun iskemällä Micahelsille powerbombin. Uusintaottelu bookattiin myöhemmin.


title: Royal Rumble (1997)

text: 22. heinäkuuta, 1996, Faarooq debytoi WWF:ssä hyökkäämällä Intercontinental mestarin, Ahmed Johnsonin kimppuun. Hyökkäyksen syyksi hän selitti, ettei hän "tullut kaduilta", kuten hän itse. Hyökkäyksen vuoksi Ahmed oli monia kuukausi poissa ja joutui hyllyttämään Intercontinental mestaruuden. Oikeasti hänellä oli munuaisongelma. Kun Ahmed palasi, hän sekaantui useisiin Faarooqin ja hänen stablen, Nation of Dominationin matseihin. Ahmedin loukkaantuminen uusiutui, ja hänen ja Faarooqin välinen matsi bookattiin Royal Rumbleen.


title: Royal Rumble (1997)

text: Uusi sisääntulo aika oli 90 sekuntia.


title: Thornin rauha (1466)

text: Thornin eli Toruńin rauha oli Puolan ja Saksalaisen ritarikunnan välillä vuonna 1466 solmittu rauhansopimus, joka päätti Puolan kolmetoistavuotisen sodan. Rauhassa Saksalaisen ritarikunnan Preussilaiset alueet liitettiin Puolan alaisuuteen ja niistä muodostettiin Preussin herttuakunta. Samalla Vanha-Liivinmaa irtautui omaksi valtiomuodostelmakseen. Rauhansopimuksesta kehitettiin myöhemmin Saksassa ajatus siitä, että Puola oli jakanut Preussin. Tätä käytettiin myöhemmin syynä, kun Preussi valtasi alueita Puolasta.


title: Sparks Fly

text: Sparks Fly on yhdysvaltalaisen näyttelijä ja laulaja-lauluntekijä Miranda Cosgroven esikoisalbumi. Albumista kerrottiin ensimmäisen kerran vuonna 2008 ja se julkaistiin 27. huhtikuuta 2010. "Sparks Fly" -albumin ensimmäinen single, "Kissin U", julkaistiin 22. maaliskuuta 2010. Albumia myytiin ensimmäisen viikon aikana 36 000 kappaletta ja se nousi Billboard 200 -listalla parhaimmillaan kahdeksanneksi. "Sparks Fly" sijoittui albumilistoille myös Yhdysvaltojen ulkopuolella, kuten Itävallassa ja Saksassa.


title: Sparks Fly

text: "Sparks Fly" sai melko myönteisen vastaanoton kriitikoilta, tosin monet sanoivat sillä olevan samankaltaisuuksia Avril Lavignen ja Miley Cyrusin musiikin välillä.


title: Sparks Fly

text: "Kissin U" on albumin ensimmäinen ja ainoa single, ja se julkaistiin 22. maaliskuuta 2010. Kappale sai myönteisen vastaanoton joidenkin musiikkikriitikoiden keskuudessa, muun muassa J!-ENT sanoi kappaleen olevan hyvin laulettu ja tuotettu. J!-ENT huomautti kappaleella olevan joitakin samankaltaisuuksia Taylor Swiftin musiikin kanssa, tosin se sanoi Cosgroven musiikin olevan rock-tyylisempää. "Kissin U" ja "Adored" olivat ainoat kappaleet, joita Cosgrove oli kirjoittamassa.


title: Sparks Fly

text: "Kissin U" sijoittui ensimmäisellä listaviikollaan sijalle 87 Billboard Hot 100 -listalla. Parhaimmillaan kappale sijoittui listalla sijalle 54. Alan Fergusonin ohjaama "Kissin U" -singlen musiikkivideo julkaistiin 19. maaliskuuta 2010.


title: Energia Norjassa

text: Energia Norjassa kuvaa Norjan energian tuotantoa ja kulututusta.


title: Energia Norjassa

text: Norja oli raakaöljyn ja öljytuotteiden 7. suurin viejämaa vuonna 2008 (90 Mt raakaöljyä ja 11 Mt öljytuotteita). Norjan vienti 101 Mt vuonna 2008 oli 25 % Saudi-Arabian viennistä 403 Mt.


title: Energia Norjassa

text: Vuonna 2009 Norja oli Venäjän jälkeen merkittävin maakaasun viejämaa.


title: Yūto Nagatomo

text: Yūto Nagatomo (, s. 12. syyskuuta 1986) on japanilainen jalkapallopuolustaja, joka edustaa Serie A:ssa pelaavaa Internazionalea.


title: Yūto Nagatomo

text: Nagatomon isoisä Tatsuo Yoshida ja tämän veli Minoru olivat ammattilaispyöräilijöitä. Nagatomo aloitti jalkapallouransa esikoulussa. Hän jatkoi pelaamista ollessaan Saijōn pohjoisella yläasteella, josta hän siirtyi myöhemmin Itä-Fukuokan lukioon. Hänestä tuli pian jalkapallolupaus.


title: Yūto Nagatomo

text: Nagatomo teki sopimuksen Japanin J. Leaguessa pelaavan FC Tokyon kanssa vuonna 2008. Hänet nimettiin sarjan tulokkaaksi vuonna 2008. Hän voitti Japanin cupin ja sai nimityksen J. Leaguen tähdistökentälliseen vuonna 2009.


title: Yūto Nagatomo

text: Heinäkuussa 2010 Nagatomo siirtyi lainasopimuksella Italian Serie A:han nousseen Cesenan kanssa. Hän pelasi seurassa avauskokoonpanossa laitapuolustajana. Hyvin menneen Aasian-mestaruuskilpailujen 2011 jälkeen Cesena muutti Nagatomon sopimuksen pysyväksi tammikuussa 2011. Pian sopimuksen jälkeen Internazionale osti Nagatomon lainalle vaihdossa Davide Santoniin ja samalla hänestä tuli seuran ensimmäinen japanilaispelaaja. Nagatomo debytoi Interissä helmikuussa 2011 AS Romaa vastaan tultuaan vaihdosta sisään Wesley Sneijderin tilalle. Nagatomo nousi myös Interin avauskokoonpanoon ja pelasi laitapuolustajana loistavia otteluita myös hyökkäyssuuntaan. Hän teki ensimmäisen maalinsa Interissa maaliskuussa Genoaa vastaan.


title: Yūto Nagatomo

text: Nagatomo edustaa Japanin A-maajoukkuetta. Hän pelasi MM-kilpailuissa 2010 ja muun muassa Arsène Wenger nimesi hänet turnauksen tähdistökentälliseen. Nagatomo pelasi myös Aasian-mestaruuskilpailuissa 2011 hyvin ja voitti turnauksesta kultaa.


title: Yūto Nagatomo

text: Seurajoukkueissa


title: Yūto Nagatomo

text: Maajoukkueessa


title: Shōzō Sasahara

text: Shōzō Sasahara (, s. 28. heinäkuuta 1929 Yamagata) on japanilainen entinen vapaapainija, olympiavoittaja ja maailmanmestari.


title: Shōzō Sasahara

text: Sasahara voitti vapaapainissa sarjan 62 kiloa olympiakultaa Melbournessa 1956 ja saman sarjan maailmanmestaruuden Tokiossa 1954.


title: Shōzō Sasahara

text: Hän oli Japanin mestari vuosilta 1953, 1954 ja 1956.


title: Shōzō Sasahara

text: Hän oli Japanin painiliiton pääjohtaja huhtikuusta 1989 lähtien maaliskuuhun 2004 asti.


title: Shōzō Sasahara

text: Vuonna 2006 Sasahara nimettiin painin hall of fameen.


title: XML-tiedonhaku

text: XML-tiedonhaku tarkoittaa tiedonhakua rakenteisista dokumenteista, jotka on kuvattu XML-kielellä. XML-tiedonhaussa pyritään hyödyntämään XML-dokumenttien rakenteista informaatiota niin, että käyttäjälle voidaan palauttaa kokonaisten dokumenttien sijaan vain käyttäjän haun kannalta olennaisia dokumentin osia. XML-tiedonhaku on periaatteessa vain yksi rakenteisten dokumenttien tiedonhaun osa-alue, mutta se on nykyisin niin hallitseva, että siitä on käytännössä tullut synonyymi rakenteisten dokumenttien tiedonhaulle.


title: XML-tiedonhaku

text: XML-tiedonhaku perustuu siihen, että XML-dokumenteissa voidaan erotella otsikot, tekstikappaleet, luvut ja muut tekstin elementit tietokoneen ymmärtämään muotoon ja määrittelemään tämän pohjalta dokumentin osien semanttiset suhteet. Tämä semanttinen erottelu mahdollistaa hakujen tehokkaamman kohdistamisen dokumentin eri tarkkuustasoille ja tarkempien hakutulosten palauttamisen käyttäjälle. XML-tiedonhaku hyödyntää tästä semanttisten suhteiden erottelusta syntyvää hierarkkista puurakennetta, jossa koko dokumentti muodostaa ylimmän tason ja pienimmät indeksoidut tekstin osat alimman tason - niin sanotut ”lehdet”. Puuhierarkian jokaista yksittäistä solua kutsutaan elementiksi.


title: XML-tiedonhaku

text: XML-tiedonhaussa haku voidaan kohdistaa koko dokumentin sijaan dokumentin osiin ja palauttaa hakutuloksena vain haun kannalta olennaiset osat. Jos esimerkiksi koko dokumentti on relevantti haun kannalta, palautetaan hakutuloksena koko dokumentti, mutta jos vain joku dokumentin osa tai osat ovat relevantteja, palautetaan ne. Relevanttien elementtien etsimisen lisäksi tavoitteena on palauttaa XML-dokumenttien puurakennetta käyttämällä hyväksi haun kannalta mahdollisimman relevanttia informaatiota optimaaliselta tarkkuustasolta. Haku voidaan periaatteessa kohdistaa myös yhtä aikaa sekä sisältöön että rakenteeseen. Tosin tutkimuksissa on havaittu, että tällainen haun rajaaminen rakenteen avulla ei vielä nykyisillä menetelmillä tehosta hakua.


title: XML-tiedonhaku

text: XML-tiedonhaku on erityisen hyödyllistä silloin, kun dokumentit ovat pitkiä tai ne sisältävät informaatiota monista erilaisista aihealueista. Tällöin käyttäjä joutuisi tavallisessa tiedonhaussa käyttämään huomattavasti aikaa tiedon etsimiseen palautetun dokumentin sisältä ja tätä työtä voidaan vähentää palauttamalla vain käyttäjän kannalta olennaiset dokumentin osat.


title: XML-tiedonhaku

text: XML-muotoinen informaatio jaotellaan yleensä data- ja tekstiorientoituneeseen sen muodon perusteella. Dataorientoituneella XML-informaatiolla tarkoitetaan tietokantakäyttöön tarkoitettua, enimmäkseen numeerista ja ennalta määriteltyihin arvoihin perustuvaa informaatiota, jossa tekstin osuus on pieni. Tekstiorientoituneet XML-dokumentit ovat yleensä ihmisten luettavaksi tarkoitettuja, niiden rakenteen kuvaus on epäsäännöllisempi ja kuvatut elementit tekstisisällöltään laajempia ja sisällöltään vaihtelevampia. Esimerkiksi XML-muotoiset kirjat ja sähköpostit ovat tekstiorientoituneita XML-dokumentteja.


title: XML-tiedonhaku

text: XML-tiedonhaussa tekstiorientoituneiden dokumenttien hakemisessa käytetään usein perinteisen tiedonhakututkimuksen kehittämiä menetelmiä, joita on laajennettu rakenteisiin dokumentteihin. Yleensä kun XML:n yhteydessä puhutaan rakenteisen tiedon hakemisesta, viitataan nimenomaan tekstiorientoituneen XML-tiedon hakemiseen verrattuna tietokantakyselyihin, joita tehdään dataorientoituneelle tiedolle.


title: XML-tiedonhaku

text: Perinteisesti tietokantoihin ja sisältöön kohdistuvat XML-tiedonhaun välineet ja menetelmät ovat olleet suhteellisen erillään toisistaan, mutta hiljalleen on syntynyt enemmän tarvetta näiden yhdistämiseen samoihin järjestelmiin. Usein samoissa järjestelmissä tarvitaan molempia lähestymistapoja ja niitä yhdistelemällä saadaan käyttäjän kannalta parhaat tulokset.


title: XML-tiedonhaku

text: XML-dokumenttien indeksoinnissa käytetään pääosin samoja menetelmiä kuin rakenteettomien dokumenttien indeksoinnissa. Lisävaatimuksia syntyy kuitenkin siitä, että XML-dokumenteissa hakuyksiköiden muoto ei ole niin rajattu kuin rakenteettomissa dokumenteissa, joissa on yleensä selvää, mikä indeksoitava kokonaisuus on. XML-tiedonhaussa vastaus käyttäjän antamaan kyselyyn voi olla koko dokumentti tai vain osa siitä, ja on monia tapoja määritellä indeksoitavat yksiköt. Lisäksi on päätettävä, mitkä elementit dokumentista indeksoidaan, koska kaikkien elementtien indeksointi ei välttämättä ole tarpeellista.


title: XML-tiedonhaku

text: XML-dokumentin elementtien indeksointi voidaan toteuttaa yksinkertaisimmillaan niin, että dokumentti korvataan indeksoitaessa elementillä ja indeksoidaan kaikki elementit järjestelmällisesti yksi kerrallaan. XML-kielen sisäkkäisestä hierarkkisesta luonteesta johtuen tässä niin sanotussa elementtipohjaisessa indeksoinnissa on kuitenkin ongelmansa. Esimerkiksi hierarkian viidennellä tasolla esiintyvä termi indeksoidaan viisi kertaa, koska se lasketaan esiintyväksi sekä alimmalla tasolla, että kaikilla sen yläpuolella samassa haarassa olevilla tasoilla. Puhdas elementtipohjainen indeksointi tuottaa usein erittäin laajoja indeksejä.


title: XML-tiedonhaku

text: Elementtipohjaisen indeksoinnin ongelmien paikkaamiseksi on kehitetty useita vaihtoehtoisia indeksointimenetelmiä. Esimerkiksi sen sijaan, että indeksoidaan hierarkian kaikki tasot, voidaan indeksointi rajata vain hierarkian eri haarojen alimpiin elementteihin, ja päätellä sen jälkeen indeksoimatta jätettyjen elementtien relevanssi indeksoitujen elementtien perusteella. Toinen lähestymistapa on karsia hierarkian alinta tasoa indeksin keventämiseksi. Esimerkiksi tietyn ennalta määritellyn sanamäärän alittavat elementit voidaan jättää indeksoimatta. Indeksoinnissa on myös mahdollista luoda erillisindeksejä, jolloin jokaiselle eri elementtityypille luodaan erikseen oma indeksinsä ja hakutilanteessa jokaiselle näistä indekseistä suoritetaan haku erikseen ja tulokset näytetään käyttäjälle yhdistettynä.


title: XML-tiedonhaku

text: XML-tiedonhaun tulosten esittäminen eroaa rakenteettomiin dokumentteihin kohdistuvasta tiedonhausta siinä, että löydettyjen elementtien määrä on usein huomattavasti suurempi ja osumia voi löytyä useita samasta dokumentista, jolloin tuloslistaan syntyy päällekkäisyyttä. Haasteena on se, että käyttäjälle pitäisi pystyä toisaalta näyttämään riittävästi relevanttia informaatiota hänen hakunsa kannalta, mutta toisaalta hakutuloslista olisi pidettävä selkeänä.


title: XML-tiedonhaku

text: Hakutulosten päällekkäisyys on erityinen haaste, koska tutkimusten mukaan käyttäjät eivät halua nähdä näitä päällekkäisiä tuloksia ja ne häiritsevät hakutulosten tulkintaa. Tämän vuoksi on kehitetty erilaisia menetelmiä päällekkäisyyksien vähentämiseksi käyttäjälle esitettävistä hakutuloslistoista. Karsimista voidaan suorittaa esimerkiksi näyttämällä vain tietyn tyyppiset tai kaikkein relevanteimmat elementit. Tällaisen raa’an karsimisen lisäksi käytetään monimutkaisempia menetelmiä, jotka huomioivat dokumentin puurakenteen tai järjestävät tuloksia erilaisilla algoritmeilla uudestaan ennen niiden näyttämistä käyttäjälle. Tulosten esittämistä on mahdollista selkeyttää myös niin, että käyttäjälle näytetään vain laajemman tason elementti ja piilotetaan sen alapuolella hierarkiassa olevat elementit oletuksena näkyvistä ja näytetään ne vain pyydettäessä.


title: XML-tiedonhaku

text: Toinen erityispiirre tulosten esittämisessä on se, että hakutulosten konteksti jää helposti hämäräksi hakijalle, koska palautettavat tulokset voivat olla kontekstistaan erotettuja dokumentin osia. Tämän ratkaisemiseksi tulosten esittämiseen on kehitetty menetelmiä, joilla käyttäjälle voidaan näyttää yksittäisten elementtien lisäksi myös niiden laajempi konteksti. Tämä voidaan toteuttaa esimerkiksi esittämällä käyttäjälle hakutuloksen ohessa laajemman kokonaisuuden rakenne tai ryhmittämällä kaikki samasta dokumentista löytyneet osumat yhteen. Kontekstia voidaan vahvistaa myös näyttämällä käyttäjälle koko dokumentti, mutta kohdistamalla näkymä automaattisesti osuman mukaiseen kaikkein relevanteimpaan kohtaan dokumentissa.


title: XML-tiedonhaku

text: XML-tiedonhaku mahdollistaa myös periaatteessa monenlaisia uusia tapoja esittää hakutuloksia esimerkiksi niin, että käyttäjälle kootaan eri lähteistä saaduista elementeistä kokonaan uusia dokumentteja. Tällaiset menetelmät ovat kuitenkin vielä nykyisellään suhteellisen kehittymättömiä ja perinteisemmät tuloslistaukset hallitseva tapa tulosten esittämiseen.


title: XML-tiedonhaku

text: XML-tiedonhaun tutkimusta on tehty 1990-luvun loppupuolelta lähtien, mutta aktiivisemmin tutkimus on edennyt vuonna 2002 käynnistetyn INEX-ohjelman (the Initiative for the Evaluation of XML Retrieval) myötä. INEX perustettiin alun perin yhteisten XML-tiedonhakujärjestelmien arviointimittareiden luomiseksi ja siitä on kehittynyt keskeinen keskustelufoorumi XML-tiedonhaun tutkijoille ja kanava erilaisten XML-tiedonhakumenetelmien vertailulle. INEX:n puitteissa pidetään myös yllä dokumenttikokoelmia XML-tiedonhaun testaamiseen ja kerätään dataa hakukyselyiden suorittamisesta ja relevanssiarvioista.


title: XML-tiedonhaku

text: INEX:n puitteissa käydään keskustelua ja tutkitaan lukuisia eri XML-tiedonhaun osa-alueita, kuten XML:n hyödyntämistä erilaisten multimediakohteiden hakemisessa. Perinteisempien lähteiden osalta tutkitaan esimerkiksi XML:n hyödyntämistä kirjoihin kohdistuvissa hauissa. XML-tiedonhaun laajentamiseksi on alettu myös tutkia sisällöltään ja skeemoiltaan heterogeenisten XML-tietokantojen yhteishakujen toteuttamista. Näiden lisäksi INEX:n puitteissa tehdään myös käyttäjätutkimusta esimerkiksi keräämällä käyttäjien kokemuksia XML-tiedonhakujärjestelmistä käytöstä ja ideoita XML-tiedonhaun mahdollisista sovelluskohteista.


title: XML-tiedonhaku

text: Suomessa XML-tiedonhaun tutkimus on keskittynyt Tampereen yliopiston TRIM-tutkimuskeskuksen alaisuudessa toimivaan FIRE-tutkimusryhmään (Finnish Information Retrieval Expert Group). FIRE:n TRIX-tutkimusprojektissa on tutkittu XML-tiedonhausta muun muassa indeksointia, hakujärjestelmiä, kyselykieliä, kontekstualisointia relevanssilajittelussa ja evaluointimenetelmiä. Myös FIRE:n OlapXML- ja InferXML-projekteissa on tutkittu XML-tiedonhakuun liittyviä kysymyksiä.


title: The New Reign

text: The New Reign on yhdysvaltalaisen deathcoreyhtye Born of Osirisin ensimmäinen virallinen julkaisu. "The New Reign" -EP julkaistiin 2. lokakuuta 2007 Sumerian Recordsin kautta. Levyn tuotti mm. The Faceless -yhtyeen kitaristina tunnettu Michael Keene.


title: The New Reign

text: Yhtyeen ensimmäinen virallinen julkaisu jäi kitaristi Matt Pantelisille viimeiseksi. "The New Reign"iä seurannut "A Higher Place" -pitkäsoitto äänitettiin vain kitaristi Lee McKinneyn avuin.


title: Pierre Tchernia

text: Pierre Tchernia (synt. Pierre Tcherniakowski, 29. tammikuuta 1928 Pariisi – 8. lokakuuta 2016) oli ranskalainen ohjaaja, käsikirjoittaja ja näyttelijä. Tchernia tunnettiin muun muassa työstään Asterix-elokuvien parissa. Asterix seikkailee -albumeissa on muutamia hahmoja, jotka esittävät ulkonäöltään Tcherniaa.


title: Pierre Tchernia

text: Tchernia oli myös Ranskan ensimmäisten TV-uutisten uutistenlukija.


title: Enda Kenny

text: Enda Kenny (s. 24. huhtikuuta 1951) on irlantilainen poliitikko, joka toimi Irlannin pääministerinä eli taoiseachina maaliskuusta 2011 kesäkuuhun 2017. Kenny oli Fine Gael -puolueen puheenjohtaja 2002–2017. Aiemmin Kenny toimi turismista ja kaupankäynnistä vastaavana ministerinä John Brutonin hallituksessa vuosina 1994–1997.


title: Enda Kenny

text: Kenny oli ehdolla Fine Gael -puolueen puheenjohtajaksi vuonna 2001 John Brutonin jouduttua eroamaan tehtävästä hävittyään häntä kohtaan esitetyn luottamusäänestyksen äänin 39–33. Puheenjohtajaäänestyksessä Kenny hävisi Michael Noonanille, jonka kausi puolueen johdossa jäi lyhyeksi Fine Gaelin kärsittyä historiansa surkeimman tuloksen vuoden 2002 vaaleissa. Pian vaalien jälkeen pidetyssä puoluekokouksessa Enda Kenny valittiin Fine Gaelin uudeksi puheenjohtajaksi. Valintansa jälkeen Kenny julisti puheessaan Fina Gaelin suruajan olevan ohi, puolueen nousevan ylös maasta ja näyttävän sen olevan varteenotettava poliittinen voima.


title: Enda Kenny

text:
Kennyn johtama Fine Gael voitti helmikuussa 2011 järjestetyt parlamenttivaalit. Siitä tuli parlamentin suurin puolue, mutta ei saavuttanut ehdotonta enemmistöä. Fine Gael aloitti hallitusneuvottelut Työväenpuolueen kanssa. Puolueet pääsivät sopuun koalitiohallituksen muodostamisesta 6. maaliskuuta. Vaalikampanjan aikana Kenny ilmaisi hänen tärkeimpiä tavoitteitaan olevan uudelleenneuvotella Irlannille järjestetyn usean miljardin euron pelastuspaketin ehdoista.
Parlamentin jäsenet kokoontuivat ensimmäisen kerran vaalien jälkeen 9. maaliskuuta 2011 ja valitsivat Kennyn Irlannin uudeksi taoiseachiksi äänin 117–27. Samana päivänä hän myös ilmoitti uuden hallituksen ministerien nimet. Kenny on 59 vuoden ja 11 kuukauden iässä toiseksi vanhin henkilö, joka on ensimmäistä kertaa aloittanut taoiseachin virassa.


title: Enda Kenny

text: Vuoden 2016 parlamenttivaaleissa Kennyn johtama hallitus ei onnistunut säilyttämään enemmistöään, mutta Kenny piti asemansa taoiseachina sitoutumattomien parlamenttiedustajien ja oppositiopuolue Fianna Fáilin hiljaisella tuella. Vaalituloksen lisäksi Kennyn toiminta Irlannin poliisivoimiin kohdistuneiden kriisien hoidossa johti kuitenkin hänen asemansa heikkenemiseen puolueen sisällä. Lopulta kesällä 2017 Kenny ilmoitti eroavansa. Hän oli erotessaan pitkäaikaisin Fine Gael -taustainen taoiseach Irlannin historiassa. Kennyn tilalle puolueen johtoon ja taoiseachiksi nousi Leo Varadkar 14. kesäkuuta 2017.


title: Enda Kenny

text: Ensimmäisinä toiminaan taoiseachina Kenny leikkasi omaa palkkaansa. Taoiseachin lisäksi tánaisten (varapääministeri) ja muiden hallituksen ministerien palkkoja pienennettiin osana säästötoimia. Toisena toimenpiteenä Kenny pyysi muun muassa Irlannin poliisivoimia ja oikeus- sekä liikenneministeriötä tekemään suunnitelman matkustuskustannusten vähentämiseksi.


title: Enda Kenny

text: Kennyn lupaus Irlannin pelastuspaketin ehtojen helpottamisesta toteutui heinäkuussa 2011 Euroopan unionin sopiessa Irlannille annettujen lainojen korkotason alentamisesta ja maksuajan pidentämisestä. Vuoden 2011 lopulla hallitus ilmoitti suurista menoleikkauksista ja veronkorotuksista. Kenny kertoi televisiopuheessaan leikkausten kohdistuvan muun muassa terveys- ja koulutussektorille. Lisäksi arvonlisäveron kaavailtua korotusta aikaistettiin.


title: Enda Kenny

text: Irlannin irtautuessa EU:n ja IMF:n kolmivuotisesta pelastuspaketista joulukuussa 2013 Kenny piti puheen, jossa hän kertoi maan olevan menossa oikeaan suuntaan talouden alkaessa samaan aikaan toipua. Irlannista tuli samalla ensimmäinen euroalueen maa, jonka tukipakettiohjelma saatiin onnistuneesti päätökseen.


title: Enda Kenny

text: Heinäkuussa 2011 Kenny hyökkäsi parlamentissa voimakkaasti katolista kirkkoa vastaan sen lasten hyväksikäyttöjen peittelyn vuoksi. Ns. Cloynen raportin julkaisun jälkeen useat poliitikot vaativat paavin nuntiuksen karkottamista maasta, jonka jälkeen paavi kutsuikin lähettiläänsä Roomaan "kuultavaksi." Raportti käsitteli Etelä-Irlannin Cloynen hiippakunnassa tapahtuneita lasten hyväksikäyttötapauksia. Kenny itse piti Cloynen raporttia osoituksena kirkkoa hallitsevasta narsismista ja elitismistä. Hänen mukaansa katolinen kirkko huolehti vain ensisijaisesti omasta maineestaan eikä lasten kärsimyksistä.


title: Enda Kenny

text: Kenny pyysi helmikuussa 2013 anteeksi Magdalena-pesuloiden uhreilta. Katolisen kirkon ylläpitämiin pesuloihin pakotettiin työskentelemään naisia, joita syytettiin esimerkiksi sopimattomasta käytöksestä, kuten avioliiton ulkopuolisesta raskaudesta. Elinoloja pesuloissa kuvailtiin epäinhimillisiksi ja nöyryyttäväksi. Anteeksipyyntö seurasi hallituksen raportin myötä, joka käsitteli pesuloiden toimintaa. Raportin mukaan Irlannin valtion lähettämänä pesuloihin päätyi työskentelemään neljäsosa naisista. Kenny piti asiaa "kansallisena häpeänä" ja lupasi korvauksia Magadalena-pesuloiden uhreille.


title: Enda Kenny

text: Kenny on ollut naimisissa dublinilaisen Fionnuala O'Kellyn kanssa vuodesta 1992. Parilla on kolme lasta: yksi tytär ja kaksi poikaa. O'Kellyn serkku on irlantilainen Fine Gael -puolueen europarlamentaarikko Seán Kelly.


title: Gabriel, tule takaisin

text: Gabriel, tule takaisin on Mika Waltarin kirjoittama näytelmä vuodelta 1945. Se kertoo kahdesta naimattomasta sisaruksesta, Ulriikasta ja Kristiinasta, jotka joutuvat ”kapteeni ja johtaja” Gabriel Lindströmin huijaamiksi. Gabrielin esikuvana on pidetty naistenhurmaaja Ruben Auervaaraa. Näytelmässä on myös yhtymäkohtia Waltarin muihin teoksiin, vaikka niissä yleensä käykin juuri päinvastoin: miehet joutuvat kärsimään sydämettömän naisen vuoksi.


title: Gabriel, tule takaisin

text: "Gabriel, tule takaisin" esitettiin ensimmäisen kerran Helsingin Kansanteatterissa toukokuussa 1945. Siitä tuli heti menestys, vaikka sitä pidettiin myös moraalittomana ja kyynisenä. Näytäntökaudella 1945–1946 sitä esitettiin kaikkiaan 17 suomalaisessa teatterissa, ja sen jälkeen se ollut jatkuvasti varsinkin harrastajateatterien ohjelmistossa. Suomen Kansallisteatteri esitti sitä kolme kautta vuosina 1994–1996. Jukka Kajavan mukaan näytelmä on paras suomalainen tragikomedia.


title: Gabriel, tule takaisin

text: Näytelmän pohjalta on tehty elokuva (1951), jossa Gabrielia esittää Tarmo Manni, kolme televisiosovitusta ja Ilkka Kuusiston säveltämä ooppera.


title: Gabriel, tule takaisin

text: "Gabriel, tule takaisin" syntyi tilaustyönä, kun näyttelijä Helge Ranin pyysi Waltaria vuonna 1944 kirjoittamaan hauskan kiertuenäytelmän. Sen toivottiin olevan intiimi komedia, jossa olisi yksi lavastus, kolme naisroolia ja yksi suuri miesrooli. Waltari kirjoitti näytelmän helmikuussa 1945 samoihin aikoihin kuin toisenkin näytelmän "Noita palaa elämään" ja juuri ennen kuin alkoi kirjoittaa "Sinuhe egyptiläistä". Näytelmä sai työnimekseen ”Gabriel, tule, tule”.


title: Gabriel, tule takaisin

text: Näytelmän esikuvana on pidetty naistenhurmaajaa Ruben Auervaaraa. Auervaara itsekin viittaa 1953 ilmestyneissä muistelmissaan Waltarin näytelmään ja näyttää pitävän itseään sen esikuvana. Panu Rajala huomauttaa kuitenkin, että näytelmän kirjoitusaikoihin Auervaara oli vielä melko tuntematon ja hän nousi maanlaajuiseen kuuluisuuteen vasta 1950-luvun alussa. Näytelmä ja Auervaaran muistelmat kuvaavat naisten toimintaa ja reaktioita hämmästyttävän tarkoin samalla tavalla, minkä vuoksi Rajala epäilee Auervaaran ”kirjallisen mielikuvituksen” saaneen vaikutteita näytelmästä.


title: Gabriel, tule takaisin

text: "Gabriel, tule takaisin" on julkaistu vuonna 1999 kokoelmassa "Mika Waltarin näytelmät". Se on käännetty espanjaksi, ruotsiksi ja venäjäksi.


title: Gabriel, tule takaisin

text: Näytelmän päähenkilöt ovat Ulriika, joka on paperikaupan omistajatar pienessä kaupungissa, ja hänen nuorempi sisarensa Kristiina. Kumpikin on naimaton. Ulriika kohtelee sekä Kristiinaa että myös paperikaupassa työskentelevää Railia, heidän sisarentytärtään, hallitsevasti ja ahdasmielisesti. Näytelmän alussa Kristiina kertoo Ulriikalle, miten hän on tavannut Helsingin-matkallaan hurmaavan ja rikkaan miehen, joka etsii sijoituskohteita rahoilleen.


title: Gabriel, tule takaisin

text:
Pian paikalle saapuukin ”kapteeni ja johtaja” Gabriel Lindström. Hän kertoo etsivänsä maatilaa tai tehdasta ostettavakseen mutta tarvitsevansa vain nopeasti käteistä rahaa. Kun Gabriel ymmärtää, että rahat ovat Ulriikan takana, hän siirtyy tavoittelemaan Ulriikaa ja saakin tämän ihastumaan itseensä. Kristiina ymmärtää tulleensa petetyksi, mutta ei halua silti päästää irti Gabrielista. Kummatkin naiset sulkevat silmänsä tosiasioilta ja ovat valmiit tekemään mitä tahansa Gabrielin vuoksi. Kristiina on jopa valmis murhaamaan Ulriikan tukehduttamalla tämän häkään ja ehtii jo kauhistua, kun Ulriika ei nouse aamulla vuoteesta. Murhayritys kääntyy kuitenkin koomiseksi, kun ilmeneekin että Ulriika on vain nukkunut harvinaisen pitkään Gabrielin kanssa vietetyn lemmenyön jälkeen.
Raili on tätejään selvänäköisempi ja ymmärtää nopeasti, mikä Gabriel on miehiään. Gabriel kertoo Railille, että hänen oikea nimensä on Osku ja hän itse asiassa vihaa huijaamiaan naisia. Hän lyöttäytyy yhteen Railin kanssa ja usuttaa tätä karkaamaan tätiensä luota. Raili kuitenkin karkaa jo sovittua aiemmin ja vie mukanaan rahat, jotka Ulriika oli nostanut pankista Gabrielia varten. Gabriel joutuu lähtemään tiehensä melkein tyhjin käsin, mukanaan vain paperikaupan käteiskassa.


title: Gabriel, tule takaisin

text:
Näytelmän lopussa Ulriika ja Kristiina jäävät hämmentyneinä kahdestaan. Kristiina haluaisi ilmiantaa Gabrielin poliisille, mutta Ulriika kieltäytyy. Hän ei halua, että kaikki saisivat tietää heidän häpeästään, ja lisäksi heidän pitäisi vielä kohdata Gabriel oikeudessa. Vaikka sisarukset ymmärtävätkin tulleensa huijatuiksi, tosiasiassa he ovat vieläkin rakastuneita ja unelmoivat Gabrielista. Näytelmä päättyi Ulriikan sanoihin: ”Gabriel, Gabriel, tule takaisin! Tule takaisin!”
Waltari määritteli näytelmän aiheeksi ”vanhenevien naisten rakkaudennälän”.
Rajalan mielestä "Gabrielissa" on samoja teemoja kuin "Noita palaa elämään" –näytelmässä, jonka Waltari kirjoitti samana keväänä. Kummatkin kuvaavat sitä, millaisen vaikutuksen outo vieras tekee rauhalliseen pikkuyhteisöön, vaikka edellisessä vieraana onkin mies, jälkimmäisessä nainen. Hänen mukaansa kummassakin näytelmässä on myös yhtäläisyyksiä "Sinuhe egyptiläiseen". "Gabriel, tule takaisin" on poikkeuksellinen siinä mielessä, että kerrankin naiset kärsivät sydämettömän miehen vuoksi, kun Waltarin teoksissa yleensä käy päinvastoin.


title: Gabriel, tule takaisin

text: Näytelmässä on kokonainen hyväksikäyttösuhteiden ketju, ensin sisarusten välillä, sitten heistä Railiin ja lopuksi vielä heistä kaikista Gabrieliin ja takaisin. Rajala on verrannut näytelmän asetelmaa Anton Tšehovin "Kolmeen sisareen": naiset kaipaavat jotakin ja haaveilevat toisesta, kauniimmasta elämästä.


title: Gabriel, tule takaisin

text: "Gabriel, tule takaisin" sai ensi-iltansa Helsingin Kansanteatterissa toukokuussa 1945. Sen ohjasi Bertha Lindberg. Nimiosan esitti Leo Lähteenmäki, jolle rooli oli Rajalan mukaan kuin luotu ja joka oli Waltarinkin mielestä paras Gabrielia esittäneistä näyttelijöistä. Lähteenmäen Gabriel oli toisaalta liukas, toisaalta tunnoton ja raaka. Sisaruksia esittivät Vappu Elo (Ulriika) ja Emma Väänänen (Kristiina), jotka hekin onnistuivat rooleissaan hyvin. Näytelmä oli tapaus, joka herätti väittelyitä ja ristiriitoja, ja siitä tuli menestys. Näytelmää esitettiin Kansanteatterissa 36 kertaa.


title: Gabriel, tule takaisin

text: "Gabriel, tule takaisin" on menestynein Waltarin näytelmistä. Näytäntökaudella 1945–1946 sitä esitettiin kaikkiaan 17 suomalaisessa teatterissa, ja sen jälkeen se ollut jatkuvasti varsinkin harrastajateatterien ohjelmistossa. Teatterin esitystietokannan mukaan näytelmää on esitetty Suomen ammattiteattereissa 50 eri otteeseen. Suomen Kansallisteatteri esitti sitä kolme kautta vuosina 1994–1996. 2000-luvulla sitä on esitetty Kokkolan kaupunginteatterissa (2001), Porin Teatterissa (2004), Kouvolan Teatterissa (2004) ja Rauman Kaupunginteatterissa (2008). Syyskaudella 2012 näytelmää on esittänyt Teatteri Vantaa.


title: Gabriel, tule takaisin

text: Kansallisteatterissa näytelmän ohjasi Antti Einari Halonen. Panu Rajalan mukaan versio oli vakava, ja se korosti arkkienkelisymboliikkaa ja näytelmän julmia piirteitä. Gabrielia näytteli Veikko Honkanen, Ulrikaa Tiina Rinne, Kristiinaa Tea Ista ja Railia Mari Vainio. Helsingin Sanomien arvostelun mukaan ohjaus otti vakavasti näytelmän tuhoavan rakkauden teeman, mutta tekstin tilannekomiikka toimi silti. Ihmisten sokealle rakkaudelle ja hyväksikäytölle ei naurettu, pikemminkin hymyiltiin ymmärtävästi. Näytelmää esitettiin Kansallisteatterissa 88 kertaa, ja katsojia oli yhteensä yli 28 000.


title: Gabriel, tule takaisin

text: Näytelmä jakoi kantaesityksen jälkeen arvostelijoiden mielipiteet: toisten mielestä se oli avoimesti moraaliton ja kyyninen, ja jotkut pitivät sitä taitavasti tehtynä, vaikkakin tahdittomana. Seere Salminen kirjoitti Uuteen Suomeen ihailevan arvostelun, jossa totesi Waltarin osaavan ammattinsa ”niin kuin vain harvat meillä”. Lauri Viljanen ilakoi sillä, että kun Waltari oli jo uransa alussa valloittanut ”ikäneitopiirit”, hän nyt tarjosi heille opetuksen.


title: Gabriel, tule takaisin

text: Maaria Koskiluoman mukaan näytelmässä on Waltarin näytelmätuotannon onnistuneimmat naiskuvat, mutta dramaturgisena heikkoutena on, että näytelmässä on paljon kahden hengen kohtauksia, jotka vaativat näyttelijöiltä mestarillisuutta. Rajalan mukaan Waltari on kirjoittanut rennosti, mutta hallitsee silti samalla vaihtuvan, nopean toiminnan. Monissa käännekohdissa juoni etenee uskottavuuden rajoilla, etenkin silloin, kun Raili huijaa Gabrielin tapaista kokenutta konnaa liian helposti. Loppukohtaus kuvaa petettyjen naisten tilanteen suorastaan absurdina. Näytelmässä esiin tuleva ihmiskäsitys ”ei ole kovin mairitteleva”, ja siinä on nähty ilkeilyä ja toisten kustannuksella naureskelua.


title: Gabriel, tule takaisin

text: Helsingin Sanomien arvostelussa näytelmää nimitettiin klassikoksi, ja Jukka Kajava on sanonut sitä ”draamakirjallisuutemme parhaaksi tragikomediaksi”.


title: Gabriel, tule takaisin

text: "Gabriel, tule takaisin" filmattiin vuonna 1951. Elokuvan ohjasi Valentin Vaala, joka teki siihen käsikirjoituksen näytelmän pohjalta. Waltari ei osallistunut käsikirjoituksen tekoon. Elokuvan pääosissa ovat Tarmo Manni, Emma Väänänen ja Salli Karuna. Väänänen ja Karuna saivat osistaan Jussi-palkinnon, samoin Roy eli Tapio Vilpponen lavastuksesta.


title: Gabriel, tule takaisin

text: Näytelmään verrattuna elokuvaan on lisätty henkilöitä, kuten muotiliikkeen omistaja Rosa Pakkala, joka on joutunut taloudellisiin vaikeuksiin ja yrittää käyttää Gabrielia hyväkseen. Elokuvassa on myös sekä ylimääräinen prologi että epilogi: alussa Gabriel lähtee pois jonkun naisystävänsä asunnosta, mutta palaa sinne lopussa tervetulleena takaisin.


title: Gabriel, tule takaisin

text: Suomen elokuva-arkiston mukaan "Gabriel, tule takaisin" ”edustaa suomalaista elokuvakomediaa henkevimmillään, hävyttömimmillään ja purevimmillaan”. Rajalan mukaan naisten roolit ovat ”hienosyisiä ja vaikuttavia”, mutta Tarmo Manni toteuttaa Gabrielin roolin teatterimaisin keinoin ja vie sen uskottavuuden rajoille. Vaikka suoritus on taidokas, se on myös yksinäinen ja poseeraava. Kari Uusitalon mukaan elokuva on lievästi teatraalinen, mutta se on kestänyt aikaa hyvin.


title: Gabriel, tule takaisin

text: Näytelmästä on tehty kolme televisiosovitusta. Ensimmäisen ohjasi Ritva Arvelo vuonna 1961. Yleisradion TV-teatteri teki toisen sovituksen vuonna 1979, ohjaajana Mirjam Himberg ja pääosissa Antti Litja, Seela Sella, Ritva Ahonen ja Hannele Lauri. Vuonna 1988 Hannu Kahakorpi ohjasi kolmannen tv-sovituksen, joka tehtiin DDR:n television ja YLE:n yhteisproduktiona.


title: Gabriel, tule takaisin

text:
Waltarin tekstin pohjalta on tehty myös ooppera "Gabriel, tule takaisin". Sen on säveltänyt Ilkka Kuusisto, ja libreton on tehnyt Esko Elstelä. Ooppera sai kantaesityksensä Suomen Kansallisoopperassa vuonna 1998. Kansallisoopperan mukaan libretto on vauhdikas ja musiikissa käytetään laajaa tyyliasteikkoa tangosta musikaalisävyihin.
Säveltäjän oman kuvauksen mukaan ooppera yhdistää viihdettä ja klassista musiikkia: Gabrielin rooli on tangolaulajan, kun taas sisarukset ovat klassisia laulajia.


title: Gabriel, tule takaisin

text: Panu Rajalan mielestä ooppera on itse asiassa musikaali. Libretto on iskevä ja Waltarin teksti säilyttää lyhennettynäkin hauskuutensa, mutta loppukohtausta on paisuteltu ja loppuratkaisua muunneltu omituisesti. Rajala pitää oopperaa joka tapauksessa elävänä työnä.


title: Kolmisopen ryhmäpuutarha

text: Kolmisopen ryhmäpuutarha-alue sijaitsee Kuopion eteläpuolella noin 7 kilometrin päässä Kuopion keskustasta valtatie 5:n länsipuolella, viheraluevaltaisessa Kolmisopen kaupunginosassa. Ryhmäpuutarha-alue käsittää kuusi soppea, joista viisi on aktiivisessa käytössä. Palstat jakautuvat 154 mökkipalstaan ja 22 viljelyspalstaan.


title: Kolmisopen ryhmäpuutarha

text: Ryhmäpuutarha-aluetta hallinnoiva Kolmisopen ryhmäpuutarhayhdistys on perustettu 6.2.1979. Yhdistyksen tavoitteena on edistää ja kehittää puutarhaviljelyä ja mökkeilyä vapaa-ajan harrastuksena jäsentensä keskuudessa.


title: Gérard Calvi

text: Gérard Calvi (oik. Grégoire Krettly, 26. heinäkuuta 1922 – 20. helmikuuta 2015 Pariisi) oli ranskalainen säveltäjä ja kapellimestari. Hänet tunnetaan muun muassa animaatioelokuvien "Asterix – pieni suuri mies Galliasta", "Asterix ja Kleopatra" sekä "Asterix valloittaa Rooman" säveltäjänä.


title: Asterix – pieni suuri mies Galliasta

text: Asterix – pieni suuri mies Galliasta (suomeksi myös Asterix gallialainen, "Astérix le Gaulois") on Ray Goossensin ohjaama ranskalais-belgialainen animaatioelokuva, joka perustuu René Goscinnyn ja Albert Uderzon Asterix seikkailee-sarjakuva-albumiin Asterix gallialainen. Elokuva seuraa hyvin tarkasti albumin juonta.


title: Asterix – pieni suuri mies Galliasta

text: Elokuva oli tarkoitus näyttää vain Ranskan televisiossa, mutta se julkaistiin myös elokuvateattereissa. Seuraava Asterix-animaatio oli "Asterix ja Kleopatra", joka julkaistiin 1968.


title: Asterix ja Kleopatra (elokuva)

text: Asterix ja Kleopatra ("Astérix et Cléopâtre") on belgialais-ranskalainen animaatioelokuva, joka sai ensi-iltansa vuonna 1968. Se perustuu René Goscinnyn ja Albert Uderzon sarjakuvaan "Asterix ja Kleopatra". Goscinny ja Uderzo olivat myös mukana ohjaamassa elokuvaa. Suomessa "Asterix ja Kleopatra" sai ensi-iltansa 28. elokuuta 1970.Elokuvan suomenkielisestä jälkiäänityksestä vastasi Oy PVP Voice Ab.


title: Ralph d’Escures

text: Ralph d'Escures (noin 1068–1122) oli ranskalaissyntyinen munkki, Rochesterin piispa ja Canterburyn arkkipiispa


title: Ralph d’Escures

text: Ralph vihittiin Rochesterin piispaksi 9. elokuuta 1108. Arkkipiispaksi hänet valittiin huhtikuussa 1114. Hän sai sairauskohtauksen 1119, josta hetkestä kuolemaansa 20. lokakuuta 1122 asti hän ei pystynyt puhumaan kunnolla. Hänet haudattiin Canterburyn tuomiokirkkoon 23. lokakuuta. Ralph nimitti apulaisensa ja veljenpoikansa Johnin Canterburyn arkkidiakoniksi ja setänsä kuoltua tästä tuli Rochesterin piispa.


title: Asterix valloittaa Rooman

text: Asterix valloittaa Rooman ("Les Douze travaux d’Astérix") on ranskalainen animaatioelokuva. Muista Asterix-elokuvista poiketen se ei perustu mihinkään sarjakuva-albumiin, vaan se on suoraan käsikirjoitettu animaatioksi. René Goscinny ja Albert Uderzo, Asterix-sarjan luojat, ohjasivat elokuvan Pierre Watrinin kanssa ja käsikirjoittivat yhdessä Pierre Tchernian kanssa.


title: Asterix valloittaa Rooman

text:
Elokuva sisältää Asterixin ja Obelixin 12 urotyötä, jotka parodioivat Herakleen urotöitä. Elokuvasta tehtiin myös kuvakirja, jonka kuvitti Marcel Uderzo.
"Video-oppaassa" vuodelta 1994 Markku Salmi valitti, ettei elokuva juuri säväytä hyvästä piirrosjäljestään huolimatta. Hän antoi elokuvalle kaksi tähteä viidestä, mikä vastaa sanallista arviota ”keskinkertainen”.


title: Asterix Britanniassa (elokuva)

text: Asterix Britanniassa ("Astérix chez les Bretons") on vuonna 1986 valmistunut belgialaisranskalainen animaatioelokuva, joka perustuu perustuu René Goscinnyn käsikirjoittamaan ja Albert Uderzon piirtämään samannimiseen sarjakuva-albumiin vuodelta 1966. Elokuvan ohjasi Pino Van Lamsweerde ja käsikirjoitti Pierre Tchernia.


title: Asterix Britanniassa (elokuva)

text: "Video-oppaassa" vuodelta 1994 Markku Salmi harmittelee, ettei hyvä piirrostyö pelasta elokuvan puisevaa toteutusta. Hän antoi elokuvalle kaksi tähteä viidestä, mikä vastaa sanallista arviota ”keskinkertainen”.


title: Asterix Amerikassa

text: Asterix Amerikassa ("Asterix in Amerika") on Gerhard Hahnin ohjaama saksalais-ranskalainen piirroselokuva, joka perustuu löyhästi René Goscinnyn ja Albert Uderzon sarjakuvatarinaan "Asterix ja suuri merimatka".


title: Kickboxer

text: Kickboxer on vuonna 1989 ensi-iltansa saanut yhdysvaltalainen toimintaelokuva. Elokuvan ovat ohjanneet Mark DiSalle ja David Worth. Käsikirjoituksesta vastasi Glenn A. Bruce ja pääosissa näyttelevät Jean-Claude Van Damme, Dennis Alexio ja Dennis Chan. Van Damme vastasi myös elokuvan taistelukohtausten koreografiasta.


title: Kickboxer

text: Elokuva sai jatko-osat "Kickboxer 2" ja Kickboxer 3 – tappava isku".


title: Kickboxer

text: Eric Sloane on potkunyrkkeilyn maailmanmestari, joka päättää ottaa mittaa thainyrkkeilyn mestarista Tong Posta. Sloane ja hänen veljensä Kurt matkaavat Thaimaan Bangkokiin, jossa ottelu käydään. Ennen ottelua Kurt varoittaa veljeään vastustajasta, mutta hän ei kuuntele. Tietämättä thainyrkkeilyn sallituista lyönneistä ja potkuista Eric tulee tyrmätyksi kehässä ja halvaantuu. Kurt vannoo kostavansa Tong Polle ja ryhtyy etsimään opettajaa, joka voisi opettaa hänelle thainyrkkeilyä. Kurt löytää Xian Chow -nimisen miehen, joka harjoittaa hänet ottelua varten.


title: Kickboxer

text: Elokuvan pääroiston Tong Pon rooliin haluttiin isokokoinen aasialaisen näköinen mies, joka osaisi thainyrkkeilyä. Vielä tuotannon alkuvaiheessa teknisenä neuvonantajana ja koreografina ollut Michel Qissi tarjoutui koe-esiintymään ja sai roolin. Qissi oli ennen elokuvauraansa harjoitellut muun muassa thainyrkkeilyä Belgiassa, mutta ei ollut geneettisesti aasialainen, joten hän kävi läpi usean tunnin maskeerauksen, jotta näyttäisi enemmän aasialaiselta. Qissiä ei kuitenkaan mainita elokuvan lopputeksteissä.


title: Kickboxer

text: Tuottaja Mark DiSalle oli kehitellyt "Kickboxerin" tarinan jo 1980-luvun alussa ja tarjosi sitä aluksi Sheldon Lettichille käsikirjoitettavaksi. Lettich suostui, mutta halusi tehdä tarinan "Bloodsportista". Myöhemmin DiSalle sai Glenn A. Brucen tekemään elokuvan käsikirjoituksen.